[Tertiris]: Siri HUAWEI Mate 30 Bakal Dilancarkan Pada 19 September Ini? – Tampil Dengan Pemproses Kirin 990

Pastinya ramai yang sudah tidak sabar-sabar menantikan ketibaan peranti perdana terbaharu dari HUAWEI iaitu siri HUAWEI Mate 30. Menurut laporan daripada High-tech Mail.ru, siri HUAWEI Mate 30 ini bakal dilancarkan pada 19 September di Eropah.

Berkemungkinan tarikh ini adalah benar kerana ia diluahkan oleh Presiden Pengguna Perniagaan Perisian HUAWEI, Dr Wang Chenglu.

Dalam maklumat yang tertiris itu, peranti ini bakal tampil dengan pemproses yang baharu iaitu Kirin 990. Ia juga dikhabarkan akan disertakan dengan modem 5G yang terbina. Ia juga dikatakan bakal menjalankan EMUI 10 berdasarkan Android Q.

Menurut maklumat yang tertiris pada ketika ini, Mate 30 Pro bakal tampil dengan saiz paparan 6.7 inci AMOLED. Menariknya ia dikatakan bakal tampil dengan kadar segar semula 90Hz.

Ia juga bakal tampil dengan kapasiti bateri 4000mAh dan pengecasan 55W. Ia juga dikatakan bakal tampil dengan pengecasan tanpa wayar 25W.

Jadi sama-sama kita nantikan pengumuman rasmi tarikh perasmiannya.


Mario Kart Tour Bakal Dilancarkan 25 September ini!!!

Peminat permainan Mario pasti teruja mendengar berita ini!!! Permainan Mario Kart Tour yang merupakan sebuah permainan mudah alih ini bakal dikeluarkan pagi peranti IOS dan Android.

Ketersediaan permainan ini bermula dari 25 September 2019. Perkara ini telah diumumkan oleh Nintendo. Ketika pengumumkan tersebut, mereka turut melancarkan akaun rasmi Twitter milik mereka.

Buat yang tidak sabar untuk memuat turun permainan ini, jangan bimbang!! Anda boleh terus memuat turun permainan ini sejurus selepas ia dilancarkan dengan pra daftar permainan tersebut di Play Store dan App Store.

Sebelum ini, permainan ini ditunda dari bulan Mac ke bulan September ini.


OPPO Berjaya Hasilkan Panggilan Video 5G Pertama Di Dunia

OPPO Global Research Institute, Shenzhen hari ini mengumumkan syarikat mereka berjaya dalam demonstrasi panggilan video 5G pertama di dunia melalui teknologi struktur cahaya 3D.

Demonstrasi tersebut menghasilkan imej potret 3D melalui data yang diterima daripada peranti OPPO dan prototaip terminal 5G oleh syarikat Qualcomm Technologies. Kejayaan ini sekaligus membolehkan teknologi 5G menjadi fokus seterusnya untuk digunakan di industri dan fasiliti dalam era 5G akan datang.

Dalam ujian demonstrasi ini ia memperlihatkan peranti kustom OPPO R11 digunakan untuk menghasilkan struktur cahaya menerusi informasi warna pada objek menggunakan fungsi RGB. Kemudian ia dialihkan dibawah persekitaran 5G dan akhir sekali dipancar melalui skrin paparan kawalan.

Menurut pihak atasan syarikat berkenaan, teknologi ini akan dikomersialkan kepada pengguna pada peranti OPPO dalam masa lebih kurang enam bulan akan datang. Penyelidikan ini sebenarnya telah dibangunkan selama tiga tahun hasil kerjasama dengan Qualcomm Technologies.

Oleh itu, OPPO akan menjadi pengeluar telefon pintar pertama di dunia menawarkan panggilan video 5G kepada pengguna di masa kelak.


HMS Core 4.0 Bantu Pembangun Seluruh Dunia Cipta Pengalaman Pintar Semua-Senario buat Pengguna

BARCELONA, 27 Februari 2020 /PRNewswire/ — Hari ini, Huawei mengadakan acara Pelancaran Maya Produk dan Strategi Perniagaan Pengguna di Barcelona. Di acara ini, En. Yu Chengdong (Richard Yu), Ketua Pegawai Eksekutif Huawei’s Consumer BG, memaparkan HMS Core 4.0, satu koleksi keupayaan terbuka yang disediakan oleh HUAWEI Mobile Services. Sebaik sahaja keupayaan ini diintegrasikan ke dalam aplikasi, ia akan membantu pembangun menarik lebih ramai pengguna, meningkatkan penglibatan pengguna dan mencapai kejayaan perniagaan lebih pantas daripada yang dijangkakan dengan mengedarkan aplikasi mereka ke seluruh dunia kepada semua peranti dalam semua senario. Dengan cara ini, pembangun boleh memberi tumpuan pada inovasi dan memberi pengalaman kehidupan pintar semua-senario kepada semua pengguna peranti Huawei.

Richard Yu menggambarkan rangkaian perkhidmatan HMS Core 4.0 yang mengagumkan di acara ini, salah satu daripadanya ialah Kit ML. Ia dapat menyediakan pelbagai keupayaan seperti pengesanan wajah, pengecaman teks, pengecaman dan penjejakan objek, pengelasan imej dan pengenalpastian mercu tanda, yang boleh dipilih berdasarkan keperluan pengguna. Dengan keupayaan pengesanan wajah, Kit ML dapat mengesan tujuh ekspresi wajah, mengenal pasti tiga ciri wajah dan memperoleh kontur wajah yang dikesan daripada 845 titik. Sebaik sahaja diintegrasikan dengan Kit ML, satu aplikasi akan dapat meluaskan sambungan pintar ke setiap aspek dalam kehidupan harian pengguna, seraya memungkinkannya untuk membaca teks dalam imej dan menstrim dalam pelbagai bahasa, mengimbas bangunan mercu tanda dan berkongsi bersama orang lain serta menggunakan aplikasi pengindahan wajah untuk menyunting foto.

Satu lagi perkhidmatan yang patut diberi perhatian dalam HMS Core 4.0 ialah Kit Imbas. Ia berupaya untuk mengenal pasti 13 jenis kod bar 1D dan 2D yang paling biasa digunakan. Apabila mengesan kod bar dari jauh, Kit Imbas terlebih dahulu membesarkan kod bar sebelum mengimbasnya dan juga berupaya untuk mengimbas kod bar kecil dengan cara yang sama. Tanpa mengira cara suatu kod bar diorientasikan, Kit Imbas masih dapat mengenal pastinya dengan pantas dan betul. Selain itu, ia dapat mengimbas dengan tepat kod bar walaupun dalam senario yang paling mencabar, seperti apabila imej kod bar rosak atau terherot.

Dari segi kehidupan pintar semua-senario pada masa depan, Richard Yu memperkenalkan perkhidmatan Pengesanan Keselamatan. Ia serta merta menyemak sama ada aplikasi menimbulkan sebarang risiko kepada isstem peranti pengguna melalui perakaran, pembukaan kunci atau peningkatan keistimewaan, kemudian menentukan sama ada operasi aplikasi akan terjejas. Pengesanan Keselamatan mempertahankan pengguna daripada sebarang ancaman kepada privasi peribadi mereka dan akaun bank semasa sambungan rangkaian.

Kit Peta, Kit Tapak dan Kit Lokasi HUAWEI bersama-sama menyediakan perkhidmatan berasaskan lokasi (LBS) yang optimum bagi membantu pembangun membina keupayaan peta yang interaktif dan diperibadikan.

HMS Core 4.0 dilancarkan secara rasmi pada 15 Januari 2020. Beberapa perkhidmatannya telah dikemas kini dan sesetengahnya baharu. Kit Akaun, Belian Dalam-Aplikasi (IAP), Kit Analitik, Kit Memandu, Perkhidmatan Permainan dan Kit Tolak semuanya telah menjadi perkhidmatan yang telah lama beroperasi dan dikemas kini dalam versi ini. Kit Iklan, Kit Peta dan Kit Lokasi diperkenalkan empat bulan lalu dan turut dikemas kini. Perkhidmatan lain yang baru dibangunkan, termasuk Kit ML, Kit Kesedaran, Kit Imbas, Perkhidmatan Berdekatan, Kit Panorama, Pengesanan Keselamatan, Pengurus Tag Dinamik (DTM), Identiti Pantas Dalam Talian (FIDO), Kit Tapak, Aplikasi Pantas, WisePlay DRM, Kit Kesihatan dan Kit Identiti. Beberapa perkhidmatan dalam HMS Core 4.0 menawarkan ciri-ciri yang mengintegrasikan keupayaan awan-peranti-cip Huawei. Pada masa kini, Huawei mempunyai lebih daripada 1.3 juta pembangun berdaftar dan lebih daripada 55,000 aplikasi yang dihubungkan kepada HMS Core di seluruh dunia. Dengan pencepatan keterbukaan komprehensifnya dan peningkatan dalam keupayaan inovasi, bilangan tersebut akan terus meningkat pada masa akan datang.

Huawei sentiasa berpegang pada komitmennya terhadap TECH4ALL. Melalui keterbukaan berterusan dalam ekosistem HMS, Huawei telah bekerjasama secara meluas dengan kerajaan, industri dan komuniti bagi mendayakan pembangunan industri-industri tempatan, menggalakkan inovasi perusahaan bersaiz kecil dan sederhana serta terus membawa perkhidmatan digital yang inovatif kepada pengguna global, seraya mencipta nilai sosial yang lebih besar.

Ditubuhkan pada tahun 1987, Huawei ialah penyedia global yang terkemuka bagi infrastruktur teknologi maklumat dan komunikasi (ICT) serta peranti pintar. Kami komited untuk membawa ciri digital kepada setiap individu, kediaman dan organisasi demi dunia pintar yang terhubung sepenuhnya. Kami mempunyai hampir 188,000 kakitangan dan kami beroperasi di lebih 170 buah negara dan wilayah, menawarkan perkhidmatan kepada lebih tiga bilion orang di seluruh dunia.

Portfolio produk, penyelesaian dan perkhidmatan hujung-ke-hujung Huawei adalah bersifat kompetitif dan terjamin. Melalui kolaborasi terbuka bersama rakan-rakan kongsi ekosistem, kami mencipta nilai yang berkekalan buat pelanggan kami, berusaha untuk memperkasa orang ramai, memperkayakan kehidupan rumah dan menginspirasikan inovasi dalam organisasi-organisasi mencakupi semua bentuk dan saiz. Di Huawei, inovasi memberi tumpuan pada keperluan pelanggan. Kami melabur banyak dalam penyelidikan asas, menumpu pada penemuan ulung teknologi yang memacu dunia ke hadapan.

Untuk maklumat lanjut, sila kunjungi www.huawei.com.

Keywords:  Computer/Electronics Consumer Electronics Telecommunications Telecommunications Equipment Wireless Communications


Acer Day Kembali Lagi! Tawaran Menarik Di Mid Valley Bermula 30 Julai – 05 Ogos

Peneraju dalam jenama komputer dunia, Acer sekali lagi mengadakan acara tahunan “Acer Day 2018” bermula 30 Julai hingga 05 Ogos 2018 di Mid Valley.

Acara ini akan berlangsung secara serentak di 20 negara Asia termasuk China, Hong Kong, India, Indonesia, Jepun, Korea, Filipina, Singapura, Taiwan, New Zealand, Thailand, Vietnam, Bangladesh, Brunei, Kemboja, Mongolia, Myanmar dan Sri Lanka.

Tema tahun ini adalah “Acer Day – Play Music Together”, yang membawa maksud menggabungkan semua orang melalui platform Acer dengan muzik yang sentiasa menjadi unsur utama mengeratkan hubungan sesama sendiri. Antara hadiah lumayan menanti anda adalah perjalanan 4D/3N ke Taiwan untuk 2 orang, komputer riba Helios 300, Nitro 5, Swift 5, Spin 5, Iconia Tab 10, beg galas dan bluetooth speaker.

Sempena dengan Acer Day 2018, Acer Malaysia juga membuat roadshow di Mid Valley Megamall bermula 30 Julai hingga 5 Ogos 2018. Ingin dapatkan tawaran hebat ini, jangan lupa datang beramai-ramai.

Maklumat lanjut Jualan Kilat boleh rujuk FB Acer Malaysia.


Samsung Mula Menawarkan Gear Sport Di Malaysia – Berharga RM1,299

Samsung Malaysia hari ini mengumumkan mereka kini sedia menjual jam tangan kecergasan terbaru Samsung Gear Sport ke pasaran tempatan.

Bagi mereka yang suka melakukan aktiviti kecergasan dan memerlukan satu jurulatih mudah alih, jam pintar ini boleh dipertimbangkan. Samsung Gear Sport menawarkan kerangka badan tahan lasak semestinya kalis air pada 5 ATM.

Ia boleh dibawa bersama ketika berenang dan rekaan yang ergonomik juga didatangkan dengan tali mudah ditukar 20mm. Malah pengguna juga boleh memakai jam ini dimana sahaja tidak mengira tempat siang atau malam mengikut warna tali yang bersesuaian.

Jam boleh pakai ini juga berfungsi sebagai alat untuk membalas emel dan pesanan mesej dalam masa sama memantau tahap kecergasan seharian. Selain itu, ia juga boleh disambungkan pada alat IoT Samsung yang lain termasuk pembayaran tanpa tunai Samsung Pay.

Samsung Gear Sport didatangkan dengan pilihan warna biru dan hitam pada harga RM1,299 seunit. Selain itu, pelanggan juga akan menerima tali jam Gear (RM198) dan Collector box edisi terhad (RM299) sah sehingga 31 Disember 2017.


iphone 12 Pro Bagi Versi Emas Wanfu – Dijual Kira-kira RM654364

Caviar melancarkan dua telefon mudah alih mewah Edisi Emas 999.9. Kedua-dua telefon ini adalah Samsung Galaxy S21 Ultra 512GB dan versi iPhone 12 Pro 512GB, yang berharga kira-kira RM695519 dan RM654364.

Bukan sahaja harga yang menakjubkan, kedua-dua telefon bimbit yang dilancarkan juga berbeza dari segi bentuk. Dari gambar, belakang kedua-dua telefon adalah bar emas, dan mereka terukir dengan perkataan “999.9” dan “1000g”, yang menunjukkan jumlah emas dan berat, iaitu, terdapat dua pound di setiap satu telefon bimbit tunggal emas. Bagi hadapan telefon, tidak ada tempat yang istimewa.

Ini bukan kali pertama Caviar melancarkan produk edisi terhad emas ini. Perhiasan terdahulu juga telah membina Appleirpods yang mewah dari 18K emas, berharga $ 67,000. Di samping itu, kaviar juga telah melancarkan tiga edisi terhad PS5, yang diperbuat daripada emas, serat karbon dan kulit buaya, harga paling mahal $ 499,000.


Vivo X3Max Dengan Dwi Pengecas Kini Rasmi Di Malaysia

vivo Malaysia dengan rasminya memperkenalkan smartphone terbarunya yang dikenali sebagai V3Max. Smartphone ini sangat berbaloi untuk dimiliki kerana menawarkan spesifikasi yang tidak kurang hebatnya! Menampilkan kerangka besi sepenuhnya membuatkan V3Max kelihatan premium. Menariknya lagi, vivo V3Max menggunakan kemasan pasir zirkon, untuk rasa yang selesa apabila dipegang, di tambah dengan ketebalan hanya 7.58mm dan seberat 168g sahaja. Apa yang istimewanya smartphone ini berbanding smartphone yang terdapat di pasaran sekarang, sokongan bateri berkapasiti 3,000mAh dengan teknologi dwi pengecasan pantas memboleh anda mendengar muzik selama 2 jam tanpa henti dengan pengecasan selema 5 minit serta hadir dengan 9 perlindungan tambahan semasa mengecas.

Selain itu, V3Max turut memiliki teknologi pengimbas cap jari yang pantas iaitu hanya 0.2 saat yang terletak di bahagian panel belakang smartphone dan boleh digunakan untuk mengambil gambar. Dari segi fungsi multimedia pula, vivo V3Max menawarkan kamera utama 13 Megapiksel bersama auto fokus pengesanan fasa (PDAF) yang pantas, manakala kamera depan besolusi 8 Megapiksel pula sesuai untuk mereka yang gemar berselfie. vivo tidak ketinggalan memastikan kualiti audio yang hebat pada V3Max di mana ia dikuasakan oleh cip Hi-Fi AKM4375 dengan penghasilan bunyi yang menakjubkan. Vivo V3Max akan mula dijual di seluruh Malaysia bermula 15 April berharga RM1,399 dengan satu pilihan warna sahaja iaitu Emas.


Fideuram – Intesa Sanpaolo Private Banking dan REYL & Cie Menerima Kelulusan Kawal Selia untuk melaksanakan Perkongsian Strategik

– Bank Pusat Eropah (ECB) dan FINMA meluluskan perkongsian strategik antara Fideuram – Intesa Sanpaolo Private Banking dan REYL & Cie

– Sebagai sebahagian daripada urus niaga tersebut, Fideuram – ISPB akan menggabungkan anak syarikat perbankan Switzerlandnya, Intesa Sanpaolo Private Bank (Suisse) Morval dengan REYL & Cie yang mengukuhkan lagi kedudukannya sebagai peneraju dalam pasaran perbankan Switzerland.

– Ini menyebabkan entiti yang berpangkalan di Geneva akan mengekalkan nama sah REYL & Cie dan mempunyai hampir 400 orang pekerja, AUM bernilai hampir CHF25 bilion (€23 bilion) dan ekuiti pemegang saham kawal selia bernilai kira-kira CHF210 Juta (€190 Juta)

– Kesemua pihak akan melancarkan satu logo baharu yang menggabungkan jenama masing-masing

MILAN dan GENEVA, 1 Jun 2021 /PRNewswire/ — Badan kawal selia kewangan Eropah dan Switzerland, ECB dan FINMA telah meluluskan perkongsian strategik antara Fideuram – Intesa Sanpaolo Private Banking  (Fideuram – ISPB)iaitu bahagian perbankan swasta Kumpulan Intesa Sanpaolo dan REYL & Cieiaitu sebuah kumpulan perbankan terpelbagai dan keusahawanan yang beribu pejabat di Geneva. Fideuram – ISPB menyumbangkan anak syarikat perbankan Switzerlandnya, Intesa Sanpaolo Private Bank (Suisse) Morval (ISPBM) kepada REYL & Cie. Penggabungan sah REYL & Cie dan ISPBM ini dijangka akan dimuktamadkan menjelang akhir tahun. Pihak-pihak terlibat akan mengeluarkan logo baharu yang menggabungkan jenama masing-masing.

Perkongsian ini membolehkan Fideuram – ISPB untuk mengukuhkan aktiviti-aktiviti pengurusan kekayaan antarabangsanya secara signifikan dan terus memainkan peranan penting dalam penyatuan sektor kewangan Switzerland yang sedang berlangsung. Ia mengesahkan pilihannya terhadap Switzerland sebagai hab utama bagi aktiviti perbankan swasta antarabangsanya.

Setelah urus niaga ini dimuktamadkan, REYL & Cie akan mengekalkan ibu pejabatnya di Geneva dan berkembang menjadi kumpulan perbankan antarabangsa yang agak besar dengan hampir 400 orang pekerja, Aset Di Bawah Pengurusan (AUM) bernilai hampir CHF25 bilion (€23 bilion) dan ekuiti pemegang saham kawal selia bernilai kira-kira CHF210 juta (€190 juta).

Dengan DNA keusahawanan dan model perniagaannya yang inovatif, REYL & Cie akan terus memacu strategi pertumbuhan organik 360˚ yang berjaya dengan berpusatkan penyampaian penyelesaian inovatif kepada pelanggan secara melintang di lima bidang perniagaan: Pengurusan Kekayaan, Perkhidmatan Pejabat Usahawan & Keluarga, Penasihat & Penstrukturan Korporat, Perkhidmatan Aset dan Pengurusan Aset. Inisiatif terkini seperti Pengurus Pelaburan Asteria dan Obviam (pengurus aset dikawal selia oleh Switzerland yang mengkhusus kepada pelaburan berimpak) atau Alpian (bank digital beraspirasi yang diinkubasi baru-baru ini untuk kumpulan besar pelanggan kaya) akan mendapat banyak manfaat daripada perkongsian strategik ini.

Fideuram – ISPB akan mengawal 69% daripada modal REYL & Cie, sementara rakan kongsi François Reyl, Pasha Bakhtiar, Nicolas Duchêne, Thomas Fontaine, Christian Fringhian dan Lorenzo Rocco di Torrepadula akanmengekalkan pegangan sebanyak 31% secara kolektif. Rakan kongsi tersebut kekal komited dalam jangka panjang dan akan bertanggungjawab untuk pelaksanaan strategi dan pengurusan harian.

“Perjanjian dengan REYL – ulas Tommaso Corcos, Ketua Pegawai Eksekutif Fideuram – Intesa Sanpaolo Private Banking – mengesahkan lagi strategi pertumbuhan antarabangsa kami melalui penggabungan dengan salah sebuah Bank Swasta terbaik di Zon Eropah dan Switzerland sebagai pangkalan rangkaian kami di luar negara. Gabungan kemahiran, pengalaman, keupayaan inovasi dan budaya perkhidmatan pelanggan yang sama menjadi asas untuk membangunkan sebuah bank antarabangsa baharu yang memberikan perkhidmatan kepada permintaan tinggi pelanggan kami. Untuk mempercepat sinergi perniagaan antara syarikat-syarikat ini, Nicolas Duchêne, Timbalan Ketua Pegawai Eksekutif dan Rakan Kongsi REYL akan turut memegang jawatan sebagai Pengurus Besar Intesa Sanpaolo Private Bank Suisse Morval secara interim sehingga penggabungan sah syarikat tersebut.”

“Penyelesaian urus niaga ini – kata François Reyl, Ketua Pegawai Eksekutif REYL & Cie – menandakan suatu fasa baharu dalam sejarah korporat REYL yang akan membuka suatu ruang kepada potensi pembangunan baharu bagi kedua-dua pihak. Kami yakin bahawa kualiti dan kuasa kewangan Fideuram – Intesa Sanpaolo Private Banking yang digabungkan dengan semangat keusahawanan dan keupayaan inovasi REYL akan mewujudkan keadaan yang sempurna untuk mencapai kejayaan dalam persekitaran semasa ini. Kami berharap dapat membentuk ikatan yang berkekalan dengan rakan sekerja baharu kami dan bekerja sebagai satu pasukan, bersama-sama membangunkan kumpulan perbankan swasta antarabangsa terkemuka serta mengukuhkan cadangan nilai kami untuk manfaat para pelanggan kami.”

Tentang Fideuram – ISPB and ISPBM

Beribu pejabat di Milan, Fideuram – Intesa Sanpaolo Private Banking merupakan syarikat perbankan swasta domestik nombor 1 di Itali dan rakan sekutu utama Kumpulan Intesa Sanpaolo yang menggabungkan semua aktiviti perbankan swasta Kumpulan. Setakat 31 Mac 2021, Fideuram – ISPB mempunyai 3,107 orang pekerja, 5,743 pemilik bank swasta, AUM bernilai CHF292.4 bilion (€264,1 bilion) dan Aliran Masuk Bersih bernilai lebih CHF1.9 bilion (€1.7 bilion) yang diamanahkan oleh lebih 800,000 orang pelanggan.

Penubuhan ISPBM bermula pada tahun 1974 oleh keluarga Zanon Valgiurata, mempunyai ibu pejabat di Geneva dengan pejabat-pejabat di Lugano, London, Monaco, Bahrain, Kepulauan Cayman, Buenos Aires dan Montevideo; ISPBM telah diperbadankan kepada Fideuram pada tahun 2018. Setakat 31 Mac 2021, ISPBM menguruskan aset bernilai kira-kira CHF5.7 bilion (€5.1 bilion) dan menggaji seramai 172 orang profesional.

Diasaskan pada tahun 1973 oleh Dominique Reyl, Kumpulan REYL merupakan sebuah kumpulan perbankan terpelbagai dan keusahawanan serta mempunyai pejabat di Switzerland (Geneva, Zurich, Lugano), Eropah (London, Luxembourg, Malta) dan di seluruh dunia (Singapura, Dubai). Setakat 31 Disember 2020, REYL menguruskan aset bernilai melebihi CHF15.5 bilion (€14 bilion) dan menggaji lebih 245 orang profesional. Membangunkan pendekatan inovatif bagi sektor perbankan, REYL memberikan perkhidmatan kepada pelanggan usahawan antarabangsa, pejabat keluarga dan pelabur institusi melalui bidang perniagaannya iaitu Pengurusan Kekayaan, Perkhidmatan Pejabat Usahawan & Keluarga, Penasihat & Penstrukturan Korporat, Perkhidmatan Aset dan Pengurusan Aset.

Keywords:  Banking/Financial Service Computer/Electronics Internet Technology Telecommunications Licensing/marketing agreements Financial Technology


Kemas Kini EMUI 9.0 Kini Rasmi Pada HONOR View10, HONOR 10 & HONOR Play

Penawaran kemas kini EMUI 9.0 pada peranti HONOR ini telah disahkan oleh HONOR Malaysia, yang mana pengguna HONOR View10, HONOR 10 dan HONOR Play akan menerima kemas kini EMUI 9.0 yang berasakan Android 9.0 Pie secara peringkat.

EMUI 9.0 terbaru ini menawarkan sebilangan penambahbaikan antaranya antaramuka yang lebih ringkas, sistem operasi yang lebih lancar, navigasi berasaskan gesture dan banyak lagi ciri-ciri baharu. Di samping itu, kemas kini kali ini juga menyokong penambahbaikan pada GPU Turbo 2.0.

HONOR View10 adalah peranti pertama yang telah menerima kemas kini EMUI 9.0, sementara HONOR 10 akan menerima kemas kini sekitar 20 Disember 2018, dan seterusnya giliran HONOR Play.

Anda boleh membuat semakan kemas kini di paparan Settings > About Phone > System Update.


Pokemon Go Dah Sampai Malaysia!

Rasa seronok tidak terhingga bangun pagi tadi apabila menerima e-mel memberitahu bahawa Pokemon Go sudah sampai ke Malaysia, tanpa tidak menunggu lama terus memuat turun permainan tersebut dari atas katil lagi, haha…

Akhirnya setelah menunggu sekian lama, pemain-pemain di Malaysia kini boleh turut serta dalam permainan Augmented Reality menangkap bintang virtual. Anda boleh bermain permainan ini dengan memuat turun dari link disediakan dan malakukan pendaftaran menggunakan akaun Google atau Pokemon Trainer Club.

Mana satu team pilihan korang? Share sikit!


LLVISION Tawar Pengukuran Suhu Lengkap dan Penyelesaian Panduan Jarak Jauh dalam Perjuangan Perangi COVID-19

BEIJING, 5 Jun 2020 /PRNewswire/ — LLVISON, perintis dan peneraju bagi perkhidmatan perusahaan AR, telah melancarkan sepasang kaca mata termometer AR dwi-spektrum berkuasa AI sebagai respons kepada pandemik COVID-19.

Kaca mata pintar GLXSS SE-IR yang dinaik taraf menyediakan pengalaman interaksi perspektif pertama yang lebih baik, ditampilkan dengan semakan suhu yang pantas dan tepat, yang dapat membantu perusahaan mengatur penyambungan semula kerja.

Demi menyelesaikan amalan dan pengurusan lapangan di tapak tanpa pekerja ekoran sekatan perjalanan yang dikenakan baru-baru ini, LLVision turut melancarkan versi terkini Platform Kolaborasi Jarak Jauh Industri ARISE. Platform ini menyediakan penyelesaian semua-dalam-satu, yang membolehkan pengguna untuk mencapai penyelesaian masalah dan ujian pelengkap, selain untuk mengesan prestasi perniagaan, dengan ciri-ciri kolaborasi jarak jauh yang canggih seperti pengecaman kecerdasan buatan video jarak jauh serta analisis data.

“Pandemik COVID-19 benar-benar menjejaskan perniagaan. Bagi membantu syarikat-syarikat mengatasi cabaran ini, kami telah menaik taraf Platform Kolaborasi Jarak Jauh Industri kami bagi membolehkan penggunaan yang tidak mengganggu demi manfaat orang awam dan kakitangan,” kata Roy Lou, Pengarah Produk LLVISION.

Mengaplikasikan teknologi canggih seperti algoritma AI dan pengimejan dwi-spektrum, GLXSS SE_IR yang dinaik taraf bukan sahaja mendayakan penyasaran suhu pada dahi yang automatik, tetapi juga masa pemprosesan, ketepatan dan dimensi data yang lebih baik.

Pada masa kini, penyelesaian ini digunakan di lebih 30 tapak dan 50 lapangan terbang, pusat pemeriksaan kastam, sekolah dan taman perindustrian di seluruh China. Perkhidmatan LLVISON turut diperkenalkan ke UAE, India, Jerman, Itali, Malaysia, Thailand, Australia, Filipina, Afrika Selatan, Pakistan, Chile, Indonesia dan Arab Saudi.

1. Ketepatan ±0.3 darjah C dijamin melalui algoritma padanan dwi-spektrum yang menyasarkan bahagian dahi, digabungkan dengan pembetulan ralat dan teknologi penentukuran jasad hitam.

2. Kaca mata AR memberi jarak operasi yang selamat memandangkan kaca mata ini boleh mengukur suhu berbilang sasaran yang bergerak sehingga sejauh 3 meter dan mengesan muka sehingga 8 meter.

3. Dilengkapi dengan kuasa pengkomputeran 1T Flops/W dan cip pengkomputeran pinggir, kaca mata ini dapat menyokong pengesanan berbilang individu masa sebenar yang berterusan sehingga 200 orang seminit.

4. Setiap keputusan suhu boleh dikaitkan dengan keputusan pengecaman wajah, masa, lokasi, imej di lapangan dan maklumat lain serta boleh direkodkan dan dilaporkan ke platform pengurusan.

LLVISION juga telah menaik taraf Platform Kolaborasi Jarak Jauh Industrinya bagi menyediakan penyelesaian perkhidmatan lapangan AR+AI yang komprehensif bagi mengurangkan kos operasi dan meningkatkan kecekapan pengurusan untuk syarikat-syarikat dan taman-taman perindustrian.

1. Patuh IP67, kaca mata pintar GLXSS SE AR hanya seringan 33.4g dan diuji dengan MIL-STD. Produk ini serasi dengan topi keledar, gogal serta peralatan pelindung diri yang lain.2. Fungsi perspektif pertama menyediakan pengalaman imersif menerusi perkongsian video serta pertemuan audio dan video berbilang pihak.3. Tanda AR masa sebenar diaplikasikan pada video untuk pengesanan automatik apabila bergerak. Selain itu, ia menyokong tanda pada tangkapan skrin.4. Menyokong penghantaran imej dua hala, teks, fail arus perdana. Gambar dan teks akan dipaparkan pada skrin kaca mata secara automatik.5. Platform Industri Arise boleh diaplikasikan pada senario perkhidmatan di lapangan seperti pengurusan proses operasi, pengurusan aset taman dan kognisi AI.

LLVISION, sebagai pakar bagi perkhidmatan perusahaan AR + AI, menyediakan produk perkakasan dan sokongan perisian yang berkaitan. Penyelesaiannya kini digunakan secara meluas dalam industri-industri seperti keselamatan, perindustrian dan penjagaan kesihatan. Syarikat ini menawarkan perkhidmatan kepada lebih 5000 syarikat di seluruh dunia, menjimatkan perbelanjaan perjalanan pelanggan sebanyak lebih 100 juta dolar AS.

Pada tahun 2020, sebagai salah satu rakan kongsi kaca mata pintar AR yang pertama dengan SAP, LLVISION dan SAP bersama-sama melancarkan AR FSM untuk membawa generasi baharu penyelesaian perkhidmatan pengurusan lapangan AR.

Keywords: Computer Software Computer/Electronics Workforce Management/Human Resources New products/services


maaiiconnect lancar Pas 60-hari PERCUMA maaiiconnect BUSINESS

HONG KONG, 6 Mei 2021 /PRNewswire/ — maaiiconnect, platform penglibatan pelanggan yang terkemuka, melancarkan pas 60-hari percuma yang menarik bagi penyelesaian omnisalurannya yang paling popular, maaiiconnect BUSINESS. Tawaran masa terhad ini bertujuan untuk memperkasa perniagaan dengan platform perbualan yang paling popular di dunia: WhatsApp Business, Facebook Messenger dan Akaun Rasmi WeChat bagi memperhebatkan jualan, meningkatkan kadar kepuasan pelanggan dan membina kesetiaan. Dengan nilai keseluruhan sebanyak US$1,780, promosi akan berlangsung hingga 31 Mei 2021. Tanpa kos tersembunyi atau bayaran penggunaan.

maaiiconnect ialah satu-satunya platform penglibatan pelanggan yang menumpukan semua saluran telekomunikasi dan komunikasi datanya pada satu antara muka. Ia memperkasa perniagaan untuk berkomunikasi dengan pelanggan mereka pada bila-bila masa dan dengan apa jua cara yang mereka pilih, menyediakan maklumat tersimpan omnisaluran penuh mengenai interaksi pelanggan dengan identiti pelanggan pintar dan integrasi CRM.

Pas 60-hari maaiiconnect BUSINESS menyediakan platform pintar, boleh diskala dan bersepadu untuk menarik, menukar dan mengekalkan pelanggan di peringkat global. Pas ini menyertakan 10 lesen kakitangan untuk kolaborasi pasukan dan penglibatan pelanggan yang meliputi:

Sepanjang tempoh kempen berkenaan, perniagaan yang memanfaatkan pas maaiiconnect BUSINESS percuma ini boleh mendapatkan akaun WhatsApp Business secara percuma yang disokong oleh rakan kongsi rasmi maaiiconnect. Pasukan pakar maaiiconnect akan memberi sokongan selama 24/7 untuk persediaan akaun, soalan-soalan dan pertanyaan teknikal.

Lantaran peningkatan perdagangan perbualan, semakin ramai pelanggan melaksanakan komunikasi dan pembelian langsung melalui platform media sosial. Perdagangan perbualan telah membentuk semula perjalanan pelanggan dan bagaimana perniagaan memasarkan dan menjual produk serta perkhidmatan mereka. Syarikat-syarikat yang menggunakan perjalanan pelanggan omnisaluran mencapai pengekalan pelanggan sebanyak 91% berbanding tahun sebelumnya [i] dan peningkatan 9.5% dalam pendapatan tahunan berbanding tahun sebelumnya [ii]. Pendekatan omnisaluran yang lengkap membantu memendekkan kitaran penjualan, meningkatkan kadar kepuasan pelanggan, mendorong penukaran dan akhirnya memperoleh kesetiaan pelanggan.

Melihatkan hubungan antara perniagaan dan pelanggan terus berkembang tatkala kemajuan teknologi dan jangkaan pelanggan meningkat, maaiiconnect mereka khusus pas 60-hari ini untuk memperhebatkan perniagaan dengan pendekatan omnisaluran, membolehkan pelanggan untuk menentukan saluran komunikasi pilihan mereka bagi menerima pengalaman pelanggan yang konsisten. Syarikat-syarikat boleh mendapatkan pandangan yang holistik mengenai perjalanan pelanggan di bawah satu papan pemuka yang disokong oleh standard yang utama di dunia dari segi penyulitan, pematuhan, sandaran dan pengesahan data.

Pelaksana Tinggi pada platform tinjauan semula setara yang terkenal, G2 Crowd, pengguna maaiiconnect menilai maaiiconnect dengan konsisten sebagai salah satu perisian penglibatan pelanggan yang berprestasi terbaik.

“Kami telah menggunakan maaiiconnect untuk berinteraksi dengan pelanggan kami disebabkan oleh cirinya yang mesra pengguna. Perisian ini menjamin kestabilan dan keandalan dari segi penawaran semua ciri yang dijanjikan. Tanpa perlu menghasilkan laporan secara manual merupakan salah satu faedah terbaik daripada maaiiconnect kerana ia dapat melakukannya secara automatik untuk anda. maaiiconnect boleh dialihkan dan dapat digunakan pada peranti mudah alih. Ia mempunyai pasukan sokongan yang hebat dan cekap dengan kehadiran di media sosial yang mantap untuk menjawab pertanyaan anda secepat mungkin.” – Matthew T., ulasan pelanggan maaiiconnect

Untuk maklumat lanjut mengenai kempen ini, sila kunjungi di sini atau mulakan sekarang untuk akaun maaiiconnect BUSINESS 60-hari percuma anda.

maaiiconnect ialah satu-satunya platform berasaskan awan yang menyatukan komunikasi digital dan telekomunikasi untuk membantu perniagaan menyampaikan pengalaman pelanggan yang lancar dan khidmat pelanggan yang berkesan. Ia memudahkan perbualan merentas seluruh salurah dengan menggabungkan WhatsApp, WeChat, Facebook Messenger, SMS, Nombor Maya, Persidangan Video dan Widget Komunikasi Web untuk Sembang Langsung dan Panggilan Web dalam satu antara muka meja bantuan. Tumpuan utama janji maaiiconnect ialah rangkaian dan infrastruktur teragih secara globalnya yang disokong oleh 99.95% SLA dan piawaian keselamatan antarabangsa.

maaiiconnect menjadikan penglibatan pelanggan mudah. Ketahui lebih lanjut di www.maaiiconnect.com

Blog | Facebook | LinkedIn | Twitter | YouTube | WeChat | G2 Crowd

Keywords: Computer/Electronics Multimedia/Online/Internet Telecommunications Telecommunications Carriers and Services New products/services


Microsoft Merasmikan Game Mode

Microsoft menambah “Game Mode” ke dalam Windows 10 yang akan mengoptimumkan prestasi sistem komputer untuk bermain permainan video. Tidak lama dahulu kami ada kongsikan berita mengenai Game Mode ini, sekarang mari kita lihat dengan lebih lanjut mod yang baru sahaja diperkenalkan oleh Microsoft.

Game Mode menganalisa dan membahagikan kerja di antara pemproses CPU dan GPU untuk menjalankan permainan anda dengan lebih lancar. Microsoft berkata, konsep yang mudah ini akan memberikan frame rate yang lebih tinggi berbanding mod normal.

Selain Game Mode, Microsoft juga memperkenalkan beberapa fungsi baru berkaitan permainan. Dengan menekan Windows + G anda boleh mengaktifkan Game Bar untuk mengakses dengan pantas fungsi screenshot, rakaman video, dan siaran pada platform Beam.

Mod-mod baru ini akan dilancarkan kepada pengguna dengan akses binaan awal Windows sebelum ia dilancarkan secara global.


Xiaomi Malaysia Membuka Tempahan Mi 6 Dan Mi Max 2 Bermula Hari Ini!

Kami pasti anda tidak sabar-sabar menunggu kehadiran Xiaomi Mi 6 dan Xiaomi Mi Max 2 di Malaysia. Oleh itu, Xiaomi Malaysia secara rasminya sudah membuka tempahan untuk kedua-dua peranti bermula tengah malam tadi.

Selain itu bagi peminat yang berada di wilayah utara Semenanjung, anda boleh mengunjungi Mi Premium Reseller, Queensbay Mall, Penang bagi mendapatkan peranti flagship Xiaomi terbaru ini. Bagaimanapun kepada anda yang diluar kawasan, sesi pra-tempah telah dibuka secara atas talian di laman Mi Store eksklusif di Lazada.

Peranti Xiaomi Mi 6 hadir dengan pemproses Snapdragon 835, RAM sebesar 6GB dan storan seluas 64 atau 128GB. Skrin di hadapan diletakkan bersama LCD IPS bersaiz 5.15 HD penuh. Disamping itu, dwi kamera 12+12 Megapiksel di belakang turut dipadankan dengan kamera 8 Megapiksel di bahagian depan. Bateri yang dimuatkan pula berkapasiti 3,350mAh sudah cukup untuk membekalkan kuasa seharian.

Sementara itu, model pertengahan pula diwakili oleh Xiaomi Mi Max 2 dimana ia menerima paparan sentuh sebesar 6.44 inci HD penuh. Ditambah pula, cip berkuasa Snapdragon 625 bersama RAM 4GB, dan ROM 64GB menjadikan ia sebuah phablet yang cukup berkuasa. Bagi melengkapkan peranti, Xiaomi telah meletakkan kamera utama 12 Megapiksel dan kamera 5 Megapiksel di panel depan. Kesemuanya mendapat janaan kuasa dari bateri sebesar 5,300mAh dengan teknologi pengecasan pantas QuickCharge 3.0.


Digi Beri Penghargaan Kepada Pelanggan Perniagaan Dengan Peningkatan Kuota Internet Berkelajuan Tinggi Tanpa Had!!!!

Untuk memgembangkan bisnes para peniaga, Digi memberikan naiktaraf Go Digi Business kuota data dengan kelajuan internet yang menakjubkan tanpa sebarang kos tambahan.

Dari pelan Go Digi 78, 98 dan 128 akan ditambah kuota internet bagi bill bulan sterusnya dengan panggilan tanpa had dan pilihan Go Roam dan GO IDD add-ons. Bagi Go Digi 168, pelanggan akan terus menikmati internet tanpa had sepanjang hari dan mendapat tambahan 20GB.


Doogee Y300 Dilancarkan Untuk Pasaran Tempatan Dengan Harga RM599

Doogee Malaysia telah melancarkan telefon pintar kelas pertengahan terbaru keluarannya untuk pasaran Malaysia yang dipercayai mampu menarik perhatian pengguna dengan rekaan luarannya yang bergaya. Doogee Y300 yang merupakan pengganti kepada model Y200 yang telah diperkenalkan di Malaysia pada Mac 2016 yang lalu bagi mewakili siri Doogee Youth.

Kombinasi permukaan kaca 2.5D daripada Corning Gorilla Glass pada panel depan dan belakang dengan kerangka aluminium pada Doogee Y300 berjaya menyerlahkan gaya yang sangat menarik dan premium. Malah ia juga tampil dengan kerangka slim berukuran hanya 6.7mm dengan berat 145g. Doogee Y300 yang menyokong paparan skrin IPS berukuran 5.0 inci beresolusi 720×1280 piksel berupaya menawarkan kontras yang baik, warna yang menonjol serta sudut pandangan yang terbaik.

Bagi memastikan kelancaran pengoperasian, Doogee Y300 telah dikuasakan oleh cip pemproses Quad Core berkeupayaan 64-bit daripada MediaTek MT6735 berkelajuan 1.3GHz dengan cip grafik Mali-T720. Ruang storan yang tidak mencukupi tidak menjadi isu pada Doogee Y300 kerana ia telah dilengkapi dengan memori dalaman mencecah sehingga 32GB dengan slot memori tambahan microSD yang berupaya menyokong sehingga 32GB lagi.

Kelancaran pengoperasian juga tidak mengecewakan dengan kapasiti RAM sebesar 2GB. Manakala aspek penggambaran pula menampilkan lensa 13 Megapiksel daripada Sony IMX219 dengan lensa depan beresolusi 5 Megapiksel. Spesifikasi lain yang disokong termasuklah bateri berkapasiti 2200mAh, dioperasikan dengan Android 6.0 Marshmallow, dua slot kad SIM dengan sokongan rangkaian 4G LTE, dan hadir dalam tiga warna pilihan iaitu Black, White dan juga Gold.

Harga jualan Doogee Y300 adalah RM599.


ZTE raih pencapaian penting di MWC 2021

SHENZHEN, China, 29 Jun 2021 /PRNewswire/ — ZTE Corporation (0763.HK / 000063.SZ), penyedia bertaraf antarabangsa yang utama bagi penyelesaian telekomunikasi, perusahaan dan teknologi pengguna untuk internet mudah alih, hari ini mengumumkan bahawa dengan tema “Memperkasa Transformasi Digital”, ia mempamerkan penyelesaian ICT yang terkini dan amalan yang membuahkan hasil di tiga bahagian pameran iaitu “Penyambungan Digital Cekap”, “Industri Digital Dipelbagaikan” dan “Gaya Hidup Digital Diperkaya” di Kongres Dunia Mudah Alih 2021 mulai 28 Jun hingga 1 Julai.

ZTE raih pencapaian penting di MWC 2021

Selain itu, syarikat ini menganjurkan pameran maya dengan laman sesawang MWC khas bersiaran secara langsung dalam tempoh yang sama, bagi memastikan penyampaian MWC yang hebat untuk kesemua pengunjung di lapangan dan dalam talian di seluruh dunia.

Membina rangkaian digital mesra alam, selamat dan pintar

Komited untuk membina rangkaian digital yang mesra alam, selamat dan pintar, ZTE memaparkan penyelesaian serba baharu rangkaian 5G SA dan optik sepenuhnya di MWC 2021.

Bagi rangkaian tanpa wayar, ZTE membantu operator melaksanakan pemodenan rangkaian dan evolusi 5G yang cekap melalui tapak dipermudah, perkongsian spektrum dinamik tiga-mod SuperDSS yang unik dalam industri serta produk MIMO Besar-besaran FDD generasi baharu dilancarkan di acara tersebut. Sementara itu, dengan tiga kelebihan khususnya, pengalaman penghantaran berskala besar hujung-ke-hujung, siri penyelesaian inovatif dan keupayaan untuk memperkasa industri ini, ZTE dapat membawa rangkaian 5G SA yang hebat kepada operator.

Bagi rangkaian talian dawai, ZTE memberi pengalaman jalur lebar yang cemerlang melalui kesemua rangkaian optik. Di sisi akses optik, ZTE menawarkan perkhidmatan kepada 1/4 pelanggan FTTx di seluruh dunia dengan produk dan penyelesaianya yang canggih bagi memudahkan transformasi optik global.

Dari segi rangkaian pengangkut optik, evolusi berterusan melalui inovasi teknikal dalam tiga arah: penaiktarafan lebar jalur, pembinaan semula topologi dan transformasi perkhidmatan. Sebagai contoh, produk 1.2T panjang gelombang tunggal yang pertama dalam industri dapat mencapai prestasi penghantaran maksimum.

Selain itu, ZTE menyediakan penyelesaian rangkaian mesra alam hujung-ke-hujung untuk membantu operator mencapai penjimatan tenaga dan pengurangan emisi karbon, menjimatkan lebih daripada 1.3 bilion kWj penggunaan kuasa setiap tahun untuk pelanggan globalnya. Di samping itu, platform operasi pintar AIVO 3.0 terkini menggabungkan data raya dan teknologi AI untuk melaksanakan operasi rangkaian pintar, mengurangkan kos dan meningkatkan kecekapan dengan sangat tinggi. Dari segi keselamatan siber, ZTE telah menubuhkan tiga makmal terbuka keselamatan di seluruh dunia dan telah lulus pensijilan keselamatan tertinggi dalam industri bagi memastikan keselamatan dan kredibiliti setiap rangkaian.

Memperkasa transformasi digital dengan penumpuan ICT

Semasa berlangsungnya MWC, ZTE memperkenalkan rangkaian penuh infrastruktur awan, penyelesaian rangkaian persendirian 5G disesuaikan dan Pemesejan dalam era 5G yang dapat membantu operator memperkasa industri ini dan mencapai transformasi daripada penyedia perkhidmatan komunikasi hinggalah penyedia perkhidmatan digital.

Dari segi infrastruktur awan, ZTE mengintegrasikan awan pinggir teragih dengan rangkaian yang disediakan oleh teknologi IT dan CT serta telah bekerjasama dengan operator untuk meningkatkan transformasi digital industri ini melalui komponen modul yang fleksibel.

Berhubung rangkaian persendirian korporat, ZTE mempunyai siri produk yang paling komprehensif, penyesuaian SLA yang tepat dan penghantaran sehenti yang memudahkan lagi transformasi digital dan penaiktarafan industri serta menyediakan model perniagaan baharu kepada operator untuk meneroka pasaran ToB.

Sementara itu, ZTE, yang menggunakan platform Pemesejan baharu dalam era 5G, membantu operator meningkatkan kadar penukaran perniagaan dan kecekapan perkhidmatan mereka untuk industri-industri vertikal. Melalui pengecasan B2B terpelbagai, operator sekali lagi dapat mengawal titik akses trafik-mudah-alih dan meningkatkan pendapatan daripada pasaran ToB.

Dari segi amalan transformasi digital, ZTE telah mencipta model kiub digital.

Di Shenhuo, ZTE menggunakan teknologi “pembuatan pintar 5G+” bagi membantu penaiktarafan digital perusahaan kimia tradisional. Di Binjiang, Nanjing, ZTE mewujudkan penanda aras untuk pembuatan pintar 5G, merealisasikan 5G dan automasi dalam seluruh proses pengeluaran dan di Thailand, model Binjiang telah direplikasi dengan cepat. ZTE, bersama-sama AIS dan Suranaree University of Technology, membantu industri pengilangan Thailand melangkah ke arah pembangunan digital, pintar, mesra alam dan rendah karbon. Di pelabuhan Antwerp, Belgium, penghirisan E2E rangkaian 5G ZTE telah memperkasa keperluan rangkaian terperibadi syarikat dalam lima dimensi vertikal yang berbeza secara serentak. Di Colombia, ZTE menyediakan penyelesaian teleperubatan 5G E2E, membantu hospital-hospital tempatan mengurangkan masa kontak doktor-pesakit semasa pandemik ini. Ini dapat mengurangkan risiko jangkitan-silang dan mengurangkan masa diagnosis sebanyak 35%.

Sehingga kini, ZTE telah bekerjasama dengan lebih daripada 90 operator dan lebih 500 rakan kongsi di seluruh dunia untuk melaksanakan penerokaan aplikasi 5G yang ekstensif dalam lebih 15 bidang industri, lalu menghimpunkan sejumlah besar keadaan aplikasi inovatif industri.

Dalam era digital, teknologi telah memperkaya kehidupan kita dengan banyaknya. Semasa berlangsungnya MWC, telefon pintar unggulan generasi baharu ZTE, produk persisian pintar dan jalur lebar gigabit berorientasikan keluarga, platform video baharu dan ekologi akan menjadikan kehidupan digital individu dan keluarga lebih ceria.

ZTE mencipta pengalaman rangkaian jalur lebar rumah baharu, dengan Wi-Fi 6 mencapai kenaikan daripada 100M hingga gigabit. Rangkaian Jejaring yang terdiri daripada AP “1+N” dapat memperluas liputan Wi-Fi dan mencapai liputan gigabit penuh rangkaian rumah. Dalam penyelesaian gentian optik untuk seluruh rumah, kabel rangkaian digantikan dengan gentian optik. Rangkaian gentian optik digunakan antara get laluan dan AP. Ia telah dapat menyelesaikan kekangan peningkatan kelajuan rangkaian rumah dengan satu langkah dan juga membolehkan pelaksanaan diselesaikan dalam masa hanya satu jam, tetapi dengan perkhidmatan yang berkualiti tinggi selama 20 tahun.

Sehingga kini, terminal pengguna peribadi dan isi rumah 5G ZTE telah disediakan di lebih daripada 30 negara dan wilayah dengan penghantaran kumulatif terminal isi rumah melebihi 500 juta. Syarikat ini baru sahaja melancarkan siri produk baharu untuk rangkaian gentian optik, yang meliputi seluruh rumah. Ini dapat membantu pelaksanaan semua rangkaian isi rumah optik sepenuhnya.

Peranti terminal ZTE yang utama dalam industri juga telah didemonstrasikan di MWC 2021, termasuk telefon pintar unggulan terkini ZTE Axon 30 series, ZTE S30 series yang bergaya, ZTE Watch GT, ZTE LiveBuds dan produk ekologi pintar yang lain, selain produk terminal data peribadi dan keluarga C-IoT termasuk ZTE 5G Portable CPE MU5001 peribadi. Kesemua ini menunjukkan pelan tindakan baharu untuk kehidupan pintar 5G. Di samping itu, semasa berlangsungnya acara tersebut, ZTE turut secara rasmi melancarkan generasi baharu 5G Indoor CPE MC8020 yang dapat membawa pengalaman rangkaian yang baharu kepada pengguna.

ZTE mengintegrasikan keupayaan dan kepakarannya merentas telefon bimbit tradisional, jalur lebar mudah alih, modul cipset terminal dan produk ekologi secara beransur-ansur untuk membina “terminal besar”, lalu mewujudkan ekosistem pintar senario-penuh “1+2+N”. Di samping itu, ZTE juga akan mengintegrasikan telefon pintar dan peranti terminal data peribadi dan keluarga serta memberi tumpuan pada empat senario aplikasi utama yang mencakupi kesihatan sukan, perjalanan perniagaan, pendidikan rumah dan hiburan audio-visual berdasarkan pelbagai produk ekologi pintar 5G bagi menjadikan gaya hidup pintar 5G senario-penuh suatu kenyataan.

Bagi pameran ini, ZTE turut membawa pelbagai pengalaman dalam talian dan luar talian.

Tujuh orang tetamu, dipimpin oleh En. Xu Ziyang, Ketua Pegawai Eksekutif ZTE Corporation, membawa sembilan ucapan dasar dan perbincangan meja bulat untuk berkongsi pandangan mengenai topik hangat masa kini seperti kombinasi antara pendigitan dan kecerdasan, AI, XR, 6G dan perjuangan memerangi wabak dengan teknologi. Selain itu, ZTE menganjurkan tiga forum bertema dalam talian utama: “Menyampaikan Perkhidmatan Rangkaian Semasa Covid-19”, “5G SA Utama” dan “Pemesejan dalam Era 5G”.

Di tengah-tengah acara MWC 2021, ZTE, bersama-sama Italian Red Cross melancarkan kemeja-T pintar 5G pertama di dunia. Kedua-dua bahagian, yang berasaskan teknologi boleh pakai revolusioner, menghasilkan kemeja-T pemantauan kesihatan jarak jauh baharu “Kemeja-T Pintar 5G”. Kemeja-T tersebut boleh mengaktifkan pengesanan parameter bio-penting yang belum pernah dikesan sebelum ini oleh sensor tekstil seperti elektrokardiogram “sebenar”, analisis tindakan pernafasan dan komponen peluh, usaha otot, suhu badan dan membolehkan penghantaran melalui sambungan 5G ZTE yang sangat pantas ke pusat kesihatan dan kawalan serta kepada pengguna individu.

Margaret Ma ZTE Corporation Tel: +86 755 26775189 Emel: ma.gaili@zte.com.cn

Keywords:  Computer Networks Computer/Electronics Internet Technology Telecommunications Telecommunications Carriers and Services Telecommunications Equipment New products/services Trade show news


ASUS Dilaporkan Bakal Menghentikan Pengeluaran Barisan ZenWatch?!

Memandangkan pengeluar yang lain menyediakan jam tangan pintar lebih kepada penjenamaan, pengguna lebih tertumpu kepada yang lain. Menurut laporan Digitimes, perniagaan ZenWatch yang bermula pada tahun 2014 sehingga kini belum berjaya kerana syarikat tersebut hanya mampu menjual peranti ini kepada umum sebanyak 5,000 sehingga 6,000 unit sebulan.

Nombor jualan yang rendah nampaknya membuatkan perniagaan menjadi suram, lantas ASUS mengambil langkah drastik untuk memberhentikan pengeluaran serta merta. Apa yang menyedihkan, ASUS ZenWatch 3 yang dikeluarkan November lalu adalah sebuah peranti yang baik dengan memiliki reka bentuk yang bergaya.

Jelas sekali, ini belum disahkan oleh pihak ASUS sendiri secara rasmi. Jadi, apa pun langkah yang diambil semestinya membawa kebaikan kepada mereka.


HUAWEI Bakal Memfailkan Usul Meminta ‘Summary Judgment’ Bagi Menentang Halangan Amerika Syarikat

Jenama peranti terkemuka dunia dari China, HUAWEI hari ini mengumumkan bakal memfailkan usul kepada mahkamah bagi meminta ‘Summary Judgment’. hal ini ekoran kerana halangan terhadap peralatan HUAWEI diisytihar sebagai tidak mematuhi perlembagaan.

Syarikat tersebut sebelum ini telah diletakkan di bawah senarai halangan perdangan yang mengakibatkan beberapa akses kepada teknologi dihalang. Ini melibatkan beberapa syarikat dari Amerika Syarikat seperti Microsoft, ARM, Google dan lain-lain.

Menurut Ketua Pegawai Undang-undang di Huawei Technologies, Song LiuPing berkata halangan tersebut menggunakan keselamatan siber hanyalah alasan sahaja. Ia tidak mampu untuk menjadikan rangkaian lebih selamat. Mereka menyajikan perasaan keselamatan yang palsu.

dalam pada itu, menurut HUAWEI, pihak Amerika Syarikat tidak menyediakan bukti yang konkrit bahawa mereka memberi ancaman kepada keselamatan. Insiden ini dilihat akan memberi kesan kepada industri komunikasi dan industri lain pada masa akan datang. Ia bukan sahaja menjejaskan ekonomi dan teknologi di Amerika.


Lenovo Memperkenalkan Lenovo IdeaPad Flex 5 AMD – Unik & Berkuasa!!

Jenama peranti terkemukas Lenovo telah memperkenalkan Lenovo IdeaPad Flex 5 AMD yang sesuai bagi hiburan, pembelajaran dan melakukan tugasan.

Tampil dengan pemproses AMD Ryzen 7 4700U mobile processor dan di integrasikan oleh AMD Radeon Graphic.

Hadir dengan Fleksibiliti yang boleh disesuaikan dalam pelbagai jenis keadaan. Ia juga menyokong Lenovo Digital Pen yang membenarkan anda untuk melukis pada paparannya.

Peranti ini juga hadir dengan fungsi noise-cancelling dual microphone, speakers dengan Dolby Audio dan dipadankan dengan 720p kamera dengan resolusi tinggi.

Skrin juga sangat baik apabila ia tampil dengan FUll HD dan dengan bezel yang sangat nipis.

Bagi mendapatkan maklumat lanjut, layari laman sesawang Lenovo.


Kempen OPPO Pick N Win: Hadiahkan sejumlah RM4300 hadiah Boleh Dimenangi!!!

Mulai sekarang hingga 11 April 2021, OPPO akan mengadakan kempen Pick N Win di My OPPO App, yang membolehkan pengguna My OPPO App menebus tiket untuk acara tersebut untuk memenangi hadiah sehingga RM4300!!!

Pengguna Aplikasi OPPO Saya yang berminat hanya perlu mengikuti langkah-langkah di bawah ini untuk berpeluang memenangi hadiah yang lumayan:

Anggota dari pelbagai peringkat akan menerima tiket penyertaan yang berlainan, dan tiket yang ditebus tidak akan dikembalikan.

OPPO akan mengumumkan pemenang bertuah di Aplikasi MyOPPO pada 13 April 2021. Hadiah hingga RM4300 termasuk:1 x OPPO A932 x OPPO Enco X5 x  OPPO BandBaucar hadiah 10 x RM100 baucar hadiah Klook

Pengguna yang belum mendaftar untuk Aplikasi MyOPPO  boleh memuat turun dan mengambil bahagian dalam acara ini di pasaran aplikasi. Untuk maklumat lebih lanjut mengenai acara tersebut, sila lawati laman web rasmi dan Facebook OPPO.


AirTag Dapat Mengelakkan Penjejakan Secara Tidak Sengaja & Mengirimkan Peringatan!

AirTag adalah master yang dapat membantu anda mengesan pelbagai item dengan mudah. Cukup gantungkan satu pada rantai kunci dan masukkan satu ke dalam beg galas anda. Apabila anda membuka aplikasi carian, selain menjejaki peranti Apple anda, anda juga dapat melihat di mana kunci dan ransel berada.

Selagi anda meletakkan AirTag, masalah di mana dompetnya akan diselesaikan. Dengan mencari tab “Item” baru aplle, atau secara langsung mengatakan “Hey Siri, di mana saya meletakkan dompet saya”, anda boleh membuat pembesar suara terbina dalam AirTag memainkan suara untuk menunjukkan lokasi.

Untuk mengelakkan penjejakan secara tidak sengaja, Apple juga sangat komprehensif. Apabila AirTag orang lain dicampurkan ke dalam barang-barang anda, iPhone anda akan mendapati ia sentiasa ada di sisi anda dan menghantar peringatan kepada anda.

Bagi pengguna yang tidak mempunyai iPhone, AirTag juga akan memberitahu anda keberadaannya dengan memainkan suara.

Jadi apa yang harus saya lakukan sekiranya saya diikuti? Sambutannya sederhana dan kasar: langsung tekan bateri.

Sudah tentu, jika rakan di sebelah anda membawa AirTag, atau banyak orang di kereta bawah tanah yang anda naiki mempunyai AirTag, jangan risau. Kerana selagi AirTag tidak meninggalkan pihak pemilik, ia tidak akan mencetuskan peringatan seperti itu.


Ascential Peroleh Yimian Data sebagai sebahagian daripada Edge by Ascential, Bawakan Penyelesaian Perdagangan Digital Inovatif Utama Seluruh Dunia

SHANGHAI, 12 Mac 2020 /PRNewswire/ — Ascential, syarikat maklumat gobal berkepakaran, telah memperoleh Yimian Data (dinamakan semula ‘Yimian by Ascential’ selepas pemerolehan, selanjutnya dirujuk sebagai ‘Yimian’), penyedia penyelesaian data perdagangan digital berkuasa AI yang terkemuka dari China telah mengintegrasikannya sebagai sebahagian daripada Edge by Ascential, subsidiari pandangan dan khidmat nasihat perdagangan digitalnya. Perniagaan yang dipertingkat ini kini membawakan pandangan dan khidmat nasihat perdagangan digital berbilang saluran bagi memperkasa pelanggan untuk mencapai kejayaan dalam pasaran perdagangan digital yang paling kompetitif dan kompleks di dunia, menambah kepakaran yang lebih mendalam di China dan platform perdagangan digital APAC yang lain.

“Perniagaan yang baru disepadukan ini menjana proposisi baharu yang menarik untuk syarikat-syarikat yang ingin mengembangkan perniagaan perdagangan digital mereka, sama ada mereka ingin memanfaatkan pertumbuhan China, di seluruh APAC atau semua pasaran global,” kata Duncan Painter, Ketua Pegawai Eksekutif Ascential. “Ascential komited untuk terus meneroka penyelesaian inovatif yang memperkasa pelanggan bagi mencapai kejayaan dalam ekonomi digital. Kami bertuah kerana dapat menambah kekuatan inovasi tempatan China yang cemerlang kepada koleksi bekalan kami.”

Sebagai salah satu nama yang paling terkenal dalam industri ini di seluruh dunia, Ascential mengiktiraf Yimian atas kepakarannya dalam pasaran perdagangan digital yang kompleks, besar dan pantas berkembang di China dan sinergi sempurnanya dengan penawaran perkhidmatan sedia ada Ascential, merentas pasaran e-dagang AS, Eropah dan APAC. Bersama-sama perniagaan Edge by Ascential APAC sedia ada, pemerolehan ini menggabungkan dua pengusaha yang paling mantap dalam industri ini bagi membawakan penyelesaian holistik kepada jenama-jenama yang terkemuka di dunia.

“Reputasi dan sumber global yang terbukti daripada Ascential melengkapkan kami dengan keyakinan untuk menyokong syarikat-syarikat pada setiap peringkat pertumbuhan mereka,” kata Tony Ren, Ketua Pegawai Eksekutif Yimian. “Dengan akar umbi kami yang kukuh bertapak dalam teknologi, kami akan terus berperanan sebagai pemacu inovasi dalam industri ini. Kami akan memanfaatkan kepakaran kami untuk terus menyokong pelanggan dalam industri jualan runcit baharu yang berkembang dengan lebih terhubung dan kompleks hari demi hari.”

Perniagaan bersepadu ini membawa kepakaran yang lebih baik dalam analitik data yang dikuasakan oleh teknologi utama bagi membantu jenama-jenama mendorong pertumbuhan yang unggul dalam perdagangan digital melalui pandangan pengguna, pembeli belah dan penjual runcit merentas pelbagai saluran. Kesemua ini memperkasa pelanggan untuk mengoptimumkan jualan e-dagang mereka, mengenal pasti pemacu utama pertumbuhan perniagaan, cabaran dan risiko serta meluaskan sempadan apa yang dapat dilakukan dalam perdagangan digital. Yimian menghasilkan pandangan yang sofistikated pada waktu sebenar bagi mewujudkan pengetahuan untuk mencapai kejayaan. Penyelesaian yang terhasil dapat mengoptimumkan proses membuat keputusan dengan strategi-strategi kalis masa depan sepanjang setiap langkah yang terperinci bagi memacu pertumbuhan perdagangan digital.

“Pemerolehan ini telahpun mempercepatkan nilai yang kami bawakan kepada pelanggan kami dalam pasaran digital utama APAC, khususnya China,” kata Declan Kearney, Pengarah Urusan, Edge by Ascential APAC. “Dengan menggabungkan penyelesaian daripada saluran digital dan bahagian pasaran, analisis sentimen pengguna dan analitik canggih, pasukan Edge/ Yimian berkedudukan kukuh sebagai rakan kongsi yang benar-benar strategik untuk pelanggan kami. Kami teruja untuk memanfaatkan keupayaan baharu bagi membantu pelanggan sedia ada dan akan datang kami di APAC dan dan kawasan sekitarnya untuk memberi prestasi digital yang unggul.”

Penyepaduan Edge by Ascential dan Yimian membawa peluang baharu untuk pelanggan bagi mengungguli pasaran perdagangan digital yang utama di seluruh dunia. Melalui data omnisalurannya, pemahaman yang mendalam terhadap trend pengguna dan pasaran serta hubungan yang telah lama terjalin bersama jenama-jenama pengguna yang terkemuka di dunia, gabungan perniagaan ini menawarkan pandangan yang benar-benar global bagi mendorong pertumbuhan jualan di Asia dan juga Barat.


Papan Kekunci Mekanikal Tanpa Bunyi Dari Cherry

Kekunci Cherry adalah standard terbaik bagi pasaran papan kekunci mekanikal, sesetengah jenis papan kekunci Cherry sedikit bising walaupun mempunyai respon tactile yang baik. Hari ini Cherry Americas yang berpangkalan di Wisconsin mengatakan mereka telah berjaya mencipta satu kekunci tanpa bunyi untuk dipasarkan tidak lama lagi.

Kekunci Cherry Silent dan Cherry Silent RGB hanya memerlukan 45 centinewton daya untuk menggerakkan unit kekunci, bermaksud ianya lebih mudah ditekan berbanding kekunci Blue. Kekunci terbaru ini menerapkan teknologi kekunci tanpa bunyi yang sudah Cherry patenkan. Namun Cherry masih belum mengumumkan tarikh pengenalan papan kekunci dengan kekunci Cherry Silent dan Cherry Silent RGB.


Reviu Eksklusif: Adakah OPPO Find X3 Pro Betul-Betul Berbaloi Untuk Dibeli?? Atau sama Sahaja Dengan Peranti Android Lain?? jom Tengok!

Semasa Snapdragon 888 masih hangat, OPPO juga menjadi salah satu pengeluar telefon bimbit dalam melancarkan “pesaing” yang dilengkapi dengan cip tahap yang mengagumi ini! OPPO hanya melancarkan satu siri telefon bimbit OPPO yang menggunakan paten ini, iaitu siri OPPO Find X3 yang baru. Kali ini, OPPO Find X3 Pro yang ada dalam tangan editor adalah yang teratas, OPPO Find X3 Pro untuk reviu hari ini! Korang mungkin tidak berapa pasti tentang ciri-ciri peranti ini.

Lagipun, OPPO nampaknya ingin memberi kejutan ketika korang menggunakannya, jadi tidak banyak iklan yang berlebihan tentang ciri-cirinya. Walaubagaimanapun, admin boleh mengatakan bahawa Find X3 Pro bukan sahaja mempunyai pemproses yang luar biasa, tetapi juga meningkatkan konfigurasi kamera dan skrin untuk menggabungkan keupayaan kerjasama bagi kedua-dua aspek ini, serta menghasilkan pengalaman yang korang tidak pernah mengalami sebelumnya. Korang yang ingin memulakan pengalaman pengguna Find X3 Pro, dah sediakan mental korang kah tak? Jom kita reviu bersama- sama!

OPPO Find X3 Pro yang nampaknya biasa, sebenarnya menggunakan banyak tenaga, masa dan teknologi dalam reka bentuknya, terutamanya belakang peranti! Pertamanya, jurutera akan melukis 2000 peta titik UV untuk membuat keluk belakang yang sempurna, dan menggunakan garis analisis untuk memastikan bentuknya dihasilkan dengan sempurna. Kemudiannya,  sekeping kaca yang ultra nipis dan acuan penutup belakang 3D yang direka dengan tepat setelah lebih dari 100 lelaran dipanaskan hingga 700 °, dan akhirnya menjalankan proses penggerudian dan penggilap CNC 12-paksi. Selepas proses-proses ini, rekaannya membentuk tekstur yang sangat halus seperti yang kita lihat sekarang. Penutup belakang sangat nipis dan elegan tidak kira dari sudut mana yang kita dapat lihat. Badan peranti ini juga mempunyai  taraf tahan debu IP68!

Versi warna biru yang ada dalam tangan admin adalah matte, jadi kemampuan anti cap jari adalah bagus. Selain itu, peranti ini juga ada versi warna hitam yang lain dan mempunyai permukaan berkilat yang berasa mewah dan mulia. Bahagian depan Find X3 Pro menggunakan 6.7 inci skrin yang melengkung. Bahagian atas mempunyai mikrofon dan pembesar suara di sebelah kiri. Butang kelantangannya di sebelah kiri dan butang kuasa di sebelah kanan. Slot bawah terdapat mikrofon, port pengisian Jenis-C dan pembesar suara kanan. Bahagian belakang lensa macam reka bentuk “kawah” dan diedarkan di satu bahagian atas dan dua di bawah. Lensa atas dikelilingi oleh lensa kecil dan cahaya pengisian. Reka bentuk “kawah” ini cukup menonjol, jadi Find X3 Pro hampir mustahil untuk diletakkan secara rata. Kotaknya disertakan dengan 6.7inci 2K 10bit 120Hz HDR10 + 1B AMOLED skrin berlubang melengkung.

Semasa OPPO Find X2 Pro dilancarkan, peranti itu mengejutkan kita dengan skrin warna 10bit 1B pertama di dunia. Semasa ketika itu, persembahan warna pasti lebih luas daripada 16 juta warna peralihan gradien yang semula jadi, dan pembiakan warna yang lebih realistik! Sebagai model warisnya, Find X3 Pro tentu tidak akan ketinggalan dalam menyokong skrin warna 10bit 1B, dan skrin 6.7 inci teratas yang mempunyai penyegaran tinggi 120Hz, HDR10 +, kecerahan 1300 nits dan resolusi QHD + (kali ini lebih tinggi 1440 × 3216), mempunyai kepadatan piksel yang luar biasa sebanyak 526ppi, dan nisbah skrin-ke-badan yang mencapai 92.7%. Peranti ini disahkan oleh A + DisplayMate, dan visualnya memang selesa!

Spesifikasi hampir sama dengan generasi sebelumnya, tetapi perbezaannya ialah OPPO mengumumkan bahawa skrin Find X3 Pro telah lulus ujian rona versi Munsell 100 yang disempurnakan secara rasmi. Hasilnya adalah salah satu daripada 765 kalibrasi skrin yang berpotensi. Ia dapat menggunakan data visual pemain untuk mencari keseimbangan yang terbaik antara prestasi warna dan resolusi warna, serta melakukan pembetulan warna terbaik untuk mata setiap pengguna demi memahami persepsi warna khususnya pemain! Di samping itu, semasa menggunakan Find X3 Pro, ia sebenarnya dapat membantu penderita buta warna untuk mengalami dunia yang lebih kaya dengan warna dan terang.

Dari segi cip, Find X3 Pro dilengkapi dengan Snapdragon 888 yang berada di puncaknya. Berdasarkan proses 5nm, ia terdiri daripada 8 teras yang terdiri dari 1 × 2.84GHz Kryo 680 + 3 × 2.42GHz Kryo 680 + 4 × 1.80GHz Kryo 680. Cip ini mempunyai prestasi lebih baik daripada Snapdragon 865 generasi sebelumnya sebanyak 35%, dan penggunaan kuasanya telah dikurangkan sebanyak 20%, setanding dengan atau melebihi Exynos 2100, Apple Bionic A14 dan Kirin 9000 dan cip yang teratas lain dalam industri. Adreno 660 bertanggung jawab dari segi GPU dengan 8 core 1800MHz. Dengan kerjasama CPU, tidak kira seberapa besar permainan atau multitasking, Find X3 Pro dapat diselesaikan dengan baik. Dari segi fungsi, Snapdragon 888 membawa 13 jalur frekuensi 5G ke Find X3 Pro, dan menyokong dual-SIM 5G dan teknologi WiFi 6 yang memberi pengalaman kelajuan Internet yang sangat cepat dan tidak pernah terjadi sebelumnya!

Admin memuat turun “PUBG M” sebagai ujian permainan untuk Find X3 Pro. Setelah memulakan mod prestasi, saya menyesuaikan kualiti gambar menjadi “Ultra HD”, laju bingkai adalah “had”, dan skrin dirakamkan pada masa yang sama. Hasilnya memang seperti yang admin harapkan iaitu Find X3 Pro hampir menggunakan kelajuan bingkai yang penuh, memanglah Snapdragon 888 yang terkuat, dan benar-benar lancar! Tetapi cengkaman tangan tidak begitu selesa. Pertama sekali, peranti ini tidak mempunyai bicu fon kepala 3.5mm. Oleh itu, korang mesti menggunakan penyesuai Jenis-C untuk makan ayam dan memakai earphones, tetapi ia agak menghalang operasi empat jari dalam tahap tertentu, terutamanya bagi skrin 6.7 inci yang begitu besar.

Jari telunjuk admin sering tersekat di tengah-tengah skrin. Kemudian ada fenomena ‘lag’. Find X3 Pro mempunyai ruang permainan yang membolehkan korang untuk menyesuaikan kepekaan skrin, tetapi bukanlah semua orang dapat menyesuaikannya seperti ini. Kepekaan “profesional” perlu disesuaikan untuk menyelesaikan masalah ini, dan mempengaruhi perasaan keseluruhan. Admin harap agar jurutera OPPO memperbaiki masalah ini! Bagi pelesapan panas peranti, tidak ada rasa panas yang serius semasa percubaan setengah jam di bawah konfigurasi penuh. Nampaknya prestasi pelesapan panas Find X3 Pro benar-benar baik!

Find X3 Pro disediakan dengan sistem Android 11 dan menjalankan antara muka ColorOS 11.2 yang terbaru OPPO! Ia menambah banyak elemen baru, seperti Always-On-Display yang dapat disesuaikan, ruang pembuatan nada dering yang kecil, OPPO Relax 2.0, tiga tahap mod gelap, fungsi terjemahan segera dengan tiga jari, perkongsian fail percuma dan fungsi  nearby share dan banyak lagi fungsi Flexdrop, aplikasi dan pelancaran menjadikan aplikasi mulai lebih cepat, mod Super Power Saving, pengimbas cap jari yang pantas, pengurusan privasi yang dipertingkatkan. dan pengurusan bateri yang lebih selamat untuk pengisian. Di samping itu, kesan visual dan peralihan animasi antara muka keseluruhan yang lebih lancar daripada versi sebelumnya, dan seluruh operasi rasanya lebih lancar, memang cun!

Pembesar suara dual stereo nampaknya akan menjadi konfigurasi standard bagi telefon pintar, dan telah digunakan dalam telefon bimbit mid-range, apalagi Find X3 Pro? Tetapi saluran kiri tidak mempunyai pembesar suara bebas seperti Xiaomi Mi11 yang admin reviu baru-baru ini, tetapi peranti ini berkongsi sumber suara dengan earphones. Selepas diuji, admin mendapati bahawa kesan suara Find X3 Pro mempunyai kesan stereo yang jelas, terutamanya ketika telefon dipegang secara mendatar di depan muka. Peranti ini mempunyai vokal yang kuat, bahagian midrange yang tebal, treble yang sedikit keras, dan bass.

Walau bagaimanapun, admin rasa suaranya tidak begitu merdu dan mengejutkan seperti iPhone 12 yang admin pernah dengar. Admin tidak pasti adakah bukaan lubang telinganya tidak cukup besar kerana admin selalu rasa bahawa saluran kanan di bahagian bawah lebih kuat daripada saluran kiri di bahagian atas. Walaupun tidak ada perbezaan yang besar ketika mendengar secara mendatar, korang akan rasa jika korang mendengar dengan teliti. Oh ya, jika korang menyambungkan earphones atau earphones Bluetooth, korang boleh menggunakan Dolby Atmos terbina dalam yang dapat meningkatkan kesannya!

Walaupun menggunakan cip 5nm dengan penggunaan kuasa yang lebih rendah, tetapi Find X3 Pro telah meningkatkan kapasiti bateri menjadi 4500mAh. Hayat bateri pasti bertambah baik dan dilengkapi dengan teknologi pengecasan kilat 65W SuperVOOC 2.0 OPPO. Peranti ini juga menambahkan pengecasan pantas tanpa wayar 30W dan pengecasan terbalik 10W yang tidak ada dalam generasi sebelumnya. Masa yang digunakan untuk pengisian sampai penuh adalah  32 minit, dan sistem memaparkan ia boleh tahan selama dua hari dan dua jam.

Kamera quad yang mempunyai 10bit dengan dual 50MP yang pertama + 32MP selfie

Reka bentuk dan konfigurasi quad kamera Find X3 Pro lebih menarik. Penampilannya Nampak macam modul lensa iPhone 12 Pro Max yang terbalik. Dari segi konfigurasi, biasanya peranti akan menyediakan satu lensa utama dan satu lensa tambahan, tetapi Find X3 Pro sedia ada dengan dwi lensa utama 50MP (sudut lebar 50MP f / 1.8 dan sudut ultra lebar 50MP f / 2.2). Sudut ultra lebar digunakan sebagai  lensa utama kerana ia menggunakan sensor IMX766 terbaru SONY yang sama dengan lensa sudut lebar. Kedua-dua lensa dapat memberikan suhu warna, kontras, ketajaman dan perincian yang seragam, dan dilengkapi dengan pembetulan distorsi. Kedua-dua lensa ini boleh dikatakan lensa yang sama, hanya berbeza dari segi sudut lebar dan focus sahaja!

Dua lensa yang lain ialah lensa telefoto 13MP f / 2.4 yang dapat memberi zoom optik 5x dan penstabilan gambar optik, serta mikroskop 3MP f / 3.0. Yang korang nampak ini memang benar, ini merupakan mikroskop! Konfigurasi yang muncul pertama kali dalam industri ini membolehkan Find X3 Pro untuk korang melihat  objek yang hanya dapat dilihat di bawah mikroskop dalam jarak 2mm, seperti organisasi serat kain dan tekstur kulit. Fungsi ini boleh dianggap sebagai karya makro yang bertaraf tinggi dalam telefon bimbit. Semasa aperture diaktifkan, lensa sekeliling akan digunakan sebagai alat pembantu pencahayaan, penuh dengan teknologi!

Dari segi fungsi, Find X3 Pro merupakan telefon bimbit pertama di industri yang mampu merakam kualiti gambar 10bit (sudut lebar, sudut ultra lebar, dan lensa telefoto). Oleh itu, gambar yang dihasilkan oleh peranti ini ialah 10bit. Paparan skrin akan mempunyai kesan yang lebih luar biasa dan menakjubkan. Kelebihan ini melebihi telefon bimbit lain. Sebab itulah ciri jualan Find X3 Pro yang utama ialah skrin warna 10bit. Ciri-ciri lain termasuk teknologi DOL HDR, penapis AI Palettes, mod rakaman profesional, super night mode, zoom ke arah suara, teknologi anti-goncangan dalam Ultra Steady Video, dan lain-lain. Peranti ini boleh dikatakan mencapai tahap profesional dalam peranti yang profesional!

Lensa depan peranti ini menggunakan 32MP f / 2.4, tidak ada skema piksel empat-dalam-satu dan autofokus, tetapi warnanya nampak bagus! Hasil gambar lensa depan peranti ini mempunyai warna kulit potret, kesan bokeh yang tepat, dan fungsi kecantikan AI yang disediakan, selfie malam, rakaman fokus bokeh, rakaman anti-goncangan, rakaman dua arah Dual-View dan fungsi HDR, kesannya setanding dengan lensa belakang! Marilah tengok hasil gambar yang sebenar!


Smartphone Pertama Tanpa Audio Jack, dan Ia Bukannya Dari Apple!

Kita telah mendengar desas desus bahawa Apple akan berhenti menghasilkan iPhone yang mempunyai fungsi audio jack. Banyak spekulasi yang telah dikeluarkan, antaranya adalah iPhone 7 bakal menggunakan bluetooth dan lighting port sebagai sambungan audio yang utama. Berita tersebut telah menimbulkan pelbagai reaksi dari pengguna dan kita semua ternanti-nantikan kebenaran sama ada iPhone 7 benar-benar hadir tanpa audio jack.

Di dalam penantian tersebut, secara tiba-tiba syarikat teknologi China muncul dengan 3 model smartphone tanpa audio jack. Nama LeEco mungkin masih belum dikenali, namun dengan pengenalan Le 2, Le 2 Pro dan Le Max 2, jenama tersebut menjadi perbualan hangat di serata dunia.

Ketiga-tiga model menggunakan sambungan USB Type C sebagai penghubung audio di antara smartphone dan earphone/headphone, dan LeEco juga memperkenalkan 2 set earphone yang mencapai standard Continual Digital Lossless Audio (CDLA).

Ketiga-tiga model telah diperkenalkan pada satu majlis, namun masih tiada pengumuman dari LeEco tentang harga dan pasaran manakah peranti tersebut bakal dijual.


YOFC Berkongsi Visi Untuk Industri Optik Masa Depan di Persidangan Maya Gentian dan Kabel Optik Dunia 2020

WUHAN, China, 2 Nov. 2020 /PRNewswire/ — Yangtze Optical Fibre and Cable (“Syarikat” dan “YOFC”, 601869.SH, 06869.HK), peneraju global dalam industri gentian dan kabel optik, menerangkan trend pasaran gentian dan kabel optik global di Persidangan Maya Gentian & Kabel Optik Dunia CRU 2020 yang dihadiri oleh pemimpin industri global.

YOFC Shares Vision for Future Optical Industry at the 2020 World Optical Fibre and Cable Virtual Conference

Dalam ucapan dasar tersebut, Dr. Zhuang Dan, Pengarah Eksekutif dan Presiden YOFC, menyeru syarikat global untuk menyahut cabaran dan peluang dalam industri tersebut dalam era pasca pandemik untuk mempercepatkan pembangunan rangkaian semua optik. Kemudian di panel kepimpinan, di mana para eksekutif kanan tiga industri gentian dan kabel optik global yang besar berkumpul, Dr. Zhuang berkongsi pandangan beliau tentang cara industri komunikasi optik harus bertindak balas terhadap wabak tersebut dan membincangkan cara pasaran akan bergerak maju ke hadapan dalam 5 tahun akan datang dengan para pemimpin daripada Corning Inc. dan Prysmian Group.

“Walaupun wabak COVID-19 telah memberikan kesan yang signifikan terhadap kehidupan harian kita dan ekonomi global, permintaan untuk gentian dan kabel optik kekal stabil. Walau bagaimanapun, industri ini masih berdepan dengan perubahan drastik yang pasti berlaku disebabkan oleh ketidakseimbangan antara permintaan dan bekalan yang telah menurunkan harga produk optik. Dalam memerangi wabak ini, kami telah melihat peningkatan dalam penyesuaian telekomunikasi yang memainkan peranan kritikal dalam membendung penularan virus dan menghubungkan orang dan perniagaan. Ini telah menimbulkan lonjakan drastik dalam penggunaan Internet untuk kerja jarak jauh, pendidikan dan penjagaan kesihatan, meletakkan permintaan yang besar untuk rangkaian semua optik baharu, pusat data dan juga infrastruktur baharu yang dikuasakan oleh teknologi 5G dan rangkaian maklumat generasi seterusnya,” ujar Zhuang Dan.

“Dalam menghadapi cabaran dan peluang, YOFC telah meningkatkan usaha dalam merintis pembangunan teknologi dan produk baharu untuk rangkaian semua optik yang menumpukan pada F5G dan 5G. Untuk membangunkan perkhidmatan Internet Benda (Internet of Things) yang dikuasakan oleh integrasi rangkaian 5G tetap dan mudah alih, kami terus menyediakan penyelesaian baharu untuk rakan industri bagi memudahkan inovasi perniagaan dan kerjasama projek mereka, dan juga berusaha untuk membantu industri mempercepatkan peralihan kepada rangkaian semua optik dalam era pasca pandemik,” beliau menambah.

Dengan matlamat untuk mewujudkan rangkaian semua optik untuk mentransformasikan pengeluaran industri, perniagaan dan kehidupan orang ramai secara digital, YOFC memfokus pada membangunkan pusat data semua optik yang fleksibel, cerdas, hijau yang dapat digunakan untuk semua senario pengeluaran dan perniagaan. Syarikat juga menyediakan penyelesaian kitaran hayat penuh untuk memenuhi permintaan pelbagai industri untuk pengkomputeran awan dalam era 5G.

YOFC berdedikasi untuk memperkasakan transformasi digital transit kereta api bandar dengan membantu membangunkan sistem pengangkutan bawah tanah pintar yang dikuasakan oleh Internet gigabit. Sementara itu, untuk membawa satu era baharu bagi infrastruktur komunikasi, YOFC telah membangunkan sistem neural untuk grid digital yang telah diterapkan pada projek transmisi UHV di China dan membangunkan Internet industri semua optik 5G+ untuk menggalakkan transformasi pintar bagi semua perusahaan. Di samping itu, YOFC telah beralih daripada pengeluar kepada penyedia penyelesaian komprehensif yang telah membangunkan rangkaian fronthaul 5G dengan kerjasama pengendali. Memanfaatkan momentum tersebut, YOFC berusaha untuk memacu ke hadapan industri semua optik dalam dunia pasca pandemik.

Persidangan Gentian dan Kabel Optik Dunia CRU tahunan telah ditetapkan sebagai acara utama untuk eksekutif kanan daripada rantaian bekalan kabel gentian optik dan komunikasi global. CRU Group, penganjur acara tersebut, merupakan sebuah syarikat perisikan pasaran terkemuka di dunia yang menawarkan analisis pasaran untuk industri optik. Laporan mereka sangat dihargai dalam industri telekomunikasi global dan memberikan data dan analisis penting untuk pembekal hiliran dan huluan di seluruh rantaian bekalan.

Dengan kerjasama CRU, YOFC pertama kali membawakan persidangan global ini ke Asia dengan mengadakan Persidangan Gentian dan Kabel Optik Asia Pasifik di China pada tahun 2015. Pada tahun 2016 dan 2017, Persidangan Gentian dan Kabel Optik Dunia diperkenalkan secara rasmi ke China dan Asia melalui usaha bersama YOFC dan CRU, dan kemudiannya bertukar menjadi salah satu platform komunikasi yang paling berpengaruh dalam industri optik global.

Dalam dua tahun berikutnya, YOFC terus memainkan peranan penting dalam menaik taraf Persidangan Gentian dan Kabel Optik Dunia dengan kerjasama Corning Inc. and Prysmian Group. Tahun 2021 akan menandakan kerjasama keempat antara YOFC dan CRU, yang menunjukkan pengiktirafan tertinggi CRU terhadap kepimpinan YOFC dalam industri gentian dan kabel optik global.

Keywords: Banking/Financial Service Computer/Electronics Electrical Utilities Telecommunications Utilities Trade show news


Black Shark 2 Pro Sah Bakal Tampil Dengan Snapdragon 855+

Jenama peranti gaming yang popular, Black Shark kini pastinya menjadi antara pilihan kaki game di seantero dunia. Terbaharu mereka akan melancarkan Black Shark 2 Pro yang mana ia bakal dilancarkan esok.

Menurut maklumat, peranti ini sah bakal tampil dengan cip pemproses Snapdragon 855+. Seperti yang diketahui, cip ini adalah sesuai buat peranti yang memfokuskan kepada permainan mudah alih.

Buat masa ini, Black Shark 2 Pro ini dikhabarkan akan hadir dengan spesifikasi yang sama dengan Black Shark 2 dan yang membezakannya adalah cip pemproses sahaja.

Justeru, ia dikatakan bakal dihadirkan dengan RAM sebesar 12GB dan storan UFS 2.1. Sistem kamera juga bakal hadir dengan dwi-kamera. Jadi sama-sama kita nantikan peranti ini yang bakal dilancarkan esok!!


Kemas Kini iOS 13.1 Kini Tersedia – Atasi Masalah Pepijat Dan Mengaktifkan Fungsi U1!!!

Buat pengguna iPhone ini ada berita yang boleh mengembirakan hati anda apabila kemaskini bagi iOS 13.1 telah tersedia. Kemas kini ini pastinya memberikan penyelesaian bagi mengatasi masalah beberapa pepijat seperti skrin tidak responsif dan aplikasi tertutup sendiri.

Kemas kini bersaiz 506.2 MB ini juga turut mengaktifkan fungsi U1 pada iPhone 11, 11 Pro dan 11 Pro Max bagi mengesan arah peranti. Justeru peranti iPhone yang berada di hadapan akan muncul sebagai nama pertama apabila melakukan Airdrop.

Ketika anda menggunakan Apple Maps pula, aplikasi ini boleh menghantar jangkaan masa ketibaan secara masa nyata.

Jadi tunggu apa lagi… Update laa !!!!


Spesifikasi Samsung Siri Galaxy S21 Tertiris?? Hadir Dengan Kamera Utama 108MP??

Demam peranti yang bakal datang dari Samsung iaitu Siri Galaxy S21 kini sudahpun bermula. Terkini, spesifikasi peranti ini dikatakan telah tertiris???

Menurut maklumat tertiris tersebut, peranti ini dikatakan bakal hadir dengan skrin 6.3″ bagi S21 dan 6.7″ bagi S21+.

Menurut Android Police lagi, Lebih mengunakan apabila kedua-dua peranti ini bakal tampil dengan 3 kamera iaitu 64MP + 12MP + 12MP.

Kapasiti bateri pula bakal dihadirkan dengan 4000mAh bagi S21, 4800mAh bagi S21+ dan dikuasakan oleh Snapdragon 875.

Bagi S21 Ultra pula, spesifikasinya seidkit berbeza apabila ia hadir dengan skrin yang lebih besar iaitu 6.8″ QHD+ dan bateri sebesar 5000mAh. Kamera juga tidak mengecewakan apabila ia disertakan dengan 108MP + 12MP + 10MP+ 10MP.


REALME 8 5G Kini Tersedia Bagi Pengguna  Celcom Postpaid Pada Harga Serendah RM98!!

realme Malaysia telah mengumumkan kolaborasi terbaharu realme 8 sebelumnya 5G dengan Celcom MEGA Postpaid. Peminat realme kini boleh mendaftar untuk rancangan Celcom MEGA postpaid dengan Celcom MEGA  Lightning Pass dan nikmati Internet sepantas kilat dengan peranti realme 8 5G baru mereka. Rakyat Malaysia kini boleh memiliki Internet 5G dan peranti 5G dengan harga serendah RM98 sebulan.

Pelan Celcom MEGA  Lightning membolehkan pengguna mendapatkan realme 8 5G mereka dengan tinggi 40GB bulanan- Internet mudah alih berkelajuan dan Internet mudah alih sepantas kilat 10GB, 30GB, 50GB dan 80GB bersama dengan panggilan tanpa had ke semua rangkaian dan RM0.20 setiap SMS ke semua rangkaian juga. The Celcom Bundel peranti MEGA  Lightning akan ditandatangani di bawah kontrak 24 bulan. Dengan mendaftar untuk rancangan tersebut, pengguna juga boleh mendapatkan Mini Juice Blender edisi terhad realme percuma bersama dengan realme mereka 8 5G.


Peranti OPPO Dengan Spesifikasi Tinggi Bakal Dilancarkan Di Malaysia

OPPO mengumumkan pihaknya bakal mengadakan majlis pelancaran peranti terbaharu pada 24 Mei ini di Malaysia. Peranti yang dimaksudkan ialah OPPO R15 Pro dan ia akan dilengkapi perkakasan dalaman yang lebih baik berbanding OPPO F7 yang kini di pasaran.

Bukan sahaja aspek dalaman yang dinaik taraf malah aspek luaran khususnya tubuh badan kini lebih premium dengan kualiti bahan binaan berasaskan gelas 3D. OPPO R15 Pro hadir dengan memori sehingga 6GB RAM dan 128GB storan termasuk unit pengecasan pantas VOOC Flash Charge.

Difahamkan, OPPO mensasarkan penjualan peranti ini kepada golongan milenium yang mementingkan gaya kerana kemasan warna gradien ini mempunyai dua tona warna yang berbeza.

Buat masa ini, OPPO hanya berkongsi maklumat yang mana OPPO R15 Pro didatangkan dengan dua pilihan warna iaitu Cosmic Purple dan Ruby Red. Apa-apapun kita tunggu sehingga pelancaran rasmi kelak.


Samsung Umum Galaxy A70 Kini Tersedia Di Pasaran Malaysia!!!

Jenama peranti pintar terkemuka dunia, Samsung hari ini mengumumkan bahawa model terbaharu keluarannya Galaxy A70 kini sudah tersedia di Malaysia.

Galaxy A70 ini kini boleh dibeli di ke semua Samsung Experience stores dan pengedar Samsung yang sah di seluruh Malaysia dan dijual pada harga RM1999.

Spesifikasi Galaxy A70 pastinya tidak mengecewakan apabila ia disertakan dengan paparan skrin bersaiz 6.7 inci Infinity-U display. Ia dikuasakan oleh cip Snapdragon 675, memori 8GB RAM, dan storan 128GB. Jadi tidak hairanlah prestasinya di tahap yang sangat baik.

Dari aspek kamera juga tidak mengecewakan apabila disertakan dengan 3 kamera 32MP + 8MP + 5MP sementara bagi kamera hadapan pula ia dilengkapi dengan 32MP. Kapasiti baterinya juga adalah sangat besar apabila disertakan dengan 4500mAh.

Bagi mendapatkan maklumat lanjut, anda bolehlah melayari laman sesawang Samsung.


Flowhaven Buka Pejabat London, Umum Momentum 2020

Penyelesaian pelesenan jenama paling pantas berkembang di dunia meraikan pembukaan pejabat London, pelanggan baharu

LONDON, 4 Ogos 2020 /PRNewswire/ — Platform teknologi pengurusan hubungan pelesenan yang terkemuka, Flowhaven, mengumumkan pembukaan sebuah pejabat baharu di London dan peluasan senarai pelanggan U.K. Pejabat baharu ini membawa Flowhaven lebih dekat dengan pelanggannya di wilayah ini dan merupakan pencapaian yang terkini dalam tahun yang mengalami pertumbuhan syarikat yang pesat.

Dibina berasaskan Salesforce, CRM #1 di dunia, Flowhaven menyediakan penyelesaian terpusat hujung-ke-hujung yang membantu syarikat-syarikat mengurus dan meluaskan program pelesenan jenama mereka.

Pada bulan Januari, Flowhaven berkembang melangkaui ibu pejabat Helsinkinya menerusi sebuah pejabat di Los Angeles. Langkah ini mengukuhkan status syarikat sebagai pengusaha utama dalam evolusi digital industri pelesenan. Pejabat London baharu akan menempatkan Jeremy Robinson, ketua bahagian jualan, EMEA dan pasukan penjana beliau.

“UK ialah pasaran pelesenan yang terbesar di Eropah. Negara ini menempatkan pejabat antarabangsa kebanyakan jenama AS dan mempunyai sejumlah besar jenama domestik yang terus berkembang dan menunjukkan prestasi yang amat baik,” kata Kalle Törmä, Ketua Pegawai Eksekutif dan pengasas.

“Pertumbuhan berterusan yang kami lihat terhadap kumpulan pelanggan kami menjadikan keputusan yang dibuat untuk membuka sebuah pejabat mandiri di UK sebagai pilihan yang mudah,” kata Jeremy Robinson. “Dari sana, saya berada di tempat yang sangat sesuai untuk bekerja bersama-sama pasukan dan pelanggan UK, selain berhubung dan melakukan perjalanan bertemu rakan sekerja dan prospek di lokasi-lokasi lain. Kadar pembangunan pesat yang dapat kami lihat terhadap kumpulan pelanggan dan keupayaan sistem kami merupakan suatu kombinasi yang hebat dan saya sangat teruja dengan perbincangan yang kami lakukan serta pembangunan masa depan yang berterusan untuk Flowhaven.”

Penandatanganan pelanggan Games Workshop Group PLC baru-baru ini menyertai bilangan pelanggan yang semakin bertambah di U.K. termasuk Full Colour Black, yang mana portfolionya termasuk seni jalanan Banksy; Lisle Licensing, yang mewakili Tetris, Masha dan Bear, 44 Cats; Licensing Link Europe yang mana pelanggannya termasuk Build-A-Bear Workshop, Van Gogh Museum serta Pantone dan banyak lagi.

Pada penghujung tahun yang lalu, Flowhaven menutup pusingan pembiayaan benih bernilai $5.2 juta (€4.75 juta). Global Founders Capital memimpin pusingan pelaburan dengan penyertaan daripada pelabur-pelabur sedia ada termasuk Icebreaker.vc. Susulan daripada pusingan ini, Flowhaven menyertai portfolio pelaburan yang merangkumi Facebook, Slack, Trivago, Canva, Eventbrite dan banyak lagi. Syarikat ini turut berkembang kepada lebih daripada 30 ahli pasukan merentas lokasi-lokasinya tetap dan satelitnya, meningkat tiga kali ganda saiznya berbanding tahun sebelumnya.

Hubungan Media:Kalle Törmäkalle.torma@flowhaven.com+44 (0) 20 3920 8566Flowhaven.com

Keywords: Advertising Computer Software Computer/Electronics Corporate Expansion Personnel announcements


Lenovo Memperlihatkan Prototaip Komputer Riba Dengan Skrin Penuh Boleh Lipat Pertama Dunia

Lenovo memperkenalkan ahli baru di bawah siri ThinkPadX1 pada acara Lenovo Accelerate 2019 yang berlangsung di Florida. Lain daripada yang lain, Lenovo memperlihatkan prototaip komputer riba dengan skrin penuh boleh lipat – sekaligus menjadikannya pertama di dunia hadir dengan rekaan tersebut.

Difahamkan, Lenovo menggunakan skrin OLED dengan resolusi 2K untuk binaan komputer riba ini dan panel yang disertakan berukuran 13 inci – sekitar 9.6 apabila dilipat. Menariknya, papan kekunci pada peranti dibina dengan panel skrin penuh yang boleh dilipat. Sistem operasi digunakan adalah Windows dan peranti ini dijangka ditawarkan bermula tahun 2020 kelak.


Reviu Eksklusif: Pertempuran Peranti Dwi Kamera dari 3 Kategori Berbeza!

Tren sokongan dwi kamera bukanlah sesuatu yang baru pada tahun 2017 kerana teknologi sebegini semakin popular diperkenalkan oleh pengeluar telefon pintar. Bahkan penggunaan dwi kamera ini bukan sahaja ditemui pada model telefon pintar yang dijual pada harga yang mahal sahaja, tetapi pengguna juga boleh menikmati keupayaan penggambaran dwi kamera pada telefon kelas pertengahan.

Efek bokeh (kabur) pada Xiaomi Mi A1 berjaya mengekalkan warna sama seperti warna sebenar, tetapi kekurangannya adalah tidak boleh menentukan tahap bokeh secara manual.

Namun begitu, proses mengambil gambar dengan efek bokeh menggunakan mod potrait pada iPhone 7 Plus terasa jauh lebih mudah.

Manakala honor 8 Pro pula kelihatan over exposed pada langit dan bekas berwarna kekuningan.

Efek gambar Potrait yang diambil menggunakan Xiaomi Mi A1 tidak kurang hebatnya dan boleh dikatakan setanding dengan model iPhone 7 Plus, cuma iPhone 7 Plus berjaya mengekalkan warna kulit asal tanpa sebarang penambahan warna.

Manakala honor 8 Pro pula membuatkan gambar wajah seakan warna merah jambu, mungkin disebabkan efek cahaya. Secara keseluruhan gambar ini masih baik dan berjaya mengawal noise dengan baik sekali.

Penggambaran menggunakan mod HDR pada honor 8 Pro dan Xiaomi Mi A1 kelihatan hampir setara kerana berjaya menghasilkan gambar yang sangat terang dan juga kejituan warna yang sangat menonjol berbanding pesaingnya.

Manakala iPhone 7 Plus pula menghasilkan gambar yang berwana kekuningan pada bangunan dan persekitaran, tetapi langit masih kekal dengan warna sebenar.

Dalam persekitaran yang sama, iPhone 7 Plus berjaya dinobatkan sebagai pemenang apabila menghasilkan gambar yang terang dan jelas walaupun berada di persekitaran yang gelap. Masalah noise yang sering berlaku juga masil berjaya dikawal dengan baik.

Manakala honor 8 Pro pula kelihatan lebih gelap berbanding Xiaomi Mi A1.

Dalam persekitaran kurang cahaya, masalah noise agak jelas kelihatan pada honor 8 Pro berbanding Xiaomi Mi A1, manakala gambar juga nampak lebih terang pada Xiaomi Mi A1.

Manakala hasil gambar Xiaomi Mi A1 pula, ersekitaran kurang cahaya pula kelihatan sedikit kabur. Jadi, iPhone 7 Plus menjadi pilihan kami kerana gambarnya kelihatan seimbang antara kejelasan gambar dan tidak berhadapan masalah noise.

Gambar makro yang diambil di dalam pencahayaan yang cukup ini memihak kepada Xiaomi Mi A1. Selain menghasilkan warna yang terang, kesan depth of field juga jelas kelihatan terutamanya pada kayu dan rumput.

Manakala hasil gambar honor 8 Pro kelihatan sedikit gelap serta iPhone 7 Plus kelihatan kabur pada beberapa bahagian seperti pada cendawan.

Jelas kelihatan bantuan low light pada ketiga-tiga peranti ini sangat membantu dalam penggambaran malam. honor 8 Pro kelihatan lebih terang berbanding iPhone 7 Plus serta Xiaomi Mi A1, tetapi hasil gambarnya kelihatan kurang jelas.

Manakala gambar Xiaomi Mi A1 pula kelihatan kabur pada beberapa tempat.

Walaupun pencahayaannya agak terhad, iPhone 7 Plus jelas kelihatan tanpa berlaku penambahan warna padanya.

Apa kata anda dengan setiap hasil gambar?! Mana satu lagi best?!


Comviva dan Ooredoo Kuwait membentuk perkongsian strategik untuk melaksanakan kempen CVM yang dipacu oleh Pembelajaran Mesin

– Perkongsian untuk menyokong program kempen Perkhidmatan Pasca Bayar, Prabayar dan Talian Tetap

/PRNewswire/ — Comviva , peneraju global dalam penyelesaian mobiliti hari ini mengumumkan kerjasama strategiknya dengan Ooredoo Kuwait . Sebagai sebahagian daripada kerjasama Sains Data dan CVM Terurus ini, Comviva akan menyokong Ooredoo Kuwait dalam menyampaikan kempen pelanggan kontekstual dengan Pemasaran MobiLytix™ dalam Masa Nyata , platform automasi pemasaran saluran omni digital yang dipacu oleh Pembelajaran Mesin. Penyelesaiannya menggunakan analisis canggih dan teknologi masa nyata yang terkemuka yang membolehkan operator telekomunikasi memanfaatkan sepenuhnya “saat-saat mikro” penglibatan dengan pelanggan mereka untuk membina nilai seumur hidup pelanggan. Model Pembelajaran Mesin meningkatkan kualiti membuat keputusan untuk memacu pengalaman pelanggan, mengurangkan perubahan dan meningkatkan pendapatan operator.

DUBAI, U.A.E, 15 Disember 2020 Tapan Tripathi, Ketua Pegawai Pemasaran, Ooredoo Kuwait, berkata, “Pada masa ini, bidang fokus utama bagi kami ialah penyatuan digital dan analisis. Kami berharap dapat membina kemampuan ini dengan Comviva, dengan memanfaatkan sains data dan kemampuan CVM yang dikendalikan. Penyelesaian berasaskan Pembelajaran Mesin mereka bersama-sama dengan penglibatan CVM Terurus akan membantu kami membezakan kami daripada para pesaing.”

Manoranjan (Mao) Mohapatra, Ketua Pegawai Eksekutif di Comviva, mengatakan, “Secara global, untuk mengikuti permintaan pelanggan, Organisasi semakin memanfaatkan teknologi digital untuk menawarkan pengalaman lancara dan saluran omni kepada pelanggan mereka. Pengurusan Nilai Pelanggan, digabungkan dengan analisis canggih akan berkembang pesat dan pengalaman industri kami, bersama-sama dengan perkhidmatan yang melengkapkan penyelesaian teknologi pasti akan membezakan kami. Kerjasama strategik ini akan membolehkan Ooredoo Kuwait memberikan pengalaman optimum untuk pelanggan sedia ada, sambil memacu peluang perniagaan. “

Nirmal Upreti, Pengarah Kanan, Pemasaran Prabayar di Ooredoo Kuwait, berkata, “Kami gembira dapat memperluas kerjasama kami dengan Comviva, untuk menyampaikan program sains data kami menggunakan analisis lanjutan untuk membina pandangan pengguna yang menyokong matlamat kami untuk menjadi peneraju digital di rantau ini. Kerjasama tersebut akan membolehkan Ooredoo untuk membina satu set kemampuan yang memberi kuasa kepada para pengguna kami dalam perjalanan digital mereka, yang diaktifkan oleh analisis pembelajaran mesin.

Ramy Moselhy, Naib Presiden Kanan dan Ketua Rantau MENA di Comviva, mengatakan, “Membolehkan pelanggan kami melaksanakan pandangan pelanggan yang boleh dilaksanakan sentiasa menjadi keutamaan kami. Kami yakin bahawa perkhidmatan CVM Terurus dan Sains Data kami yang disokong oleh platform masa nyata generasi akan datang kami yang memanfaatkan kecerdasan buatan canggih (AI) dan algoritma Pembelajaran Mesin akan memacu peningkatan pendapatan untuk Ooredoo Kuwait dan meningkatkan pengalaman pelanggan.”

MobiLytix™ Comviva ialah sebuah platform Pengurusan interaksi Masa Nyata generasi seterusnya yang memanfaatkan algoritma kecerdasan buatan (AI) canggih dan Pembelajaran Mesin untuk memacu peningkatan pendapatan untuk perniagaan. Ia memberikan wawasan kontekstual yang didorong oleh AI yang memberikan “tawaran terbaik seterusnya” kepada pelanggan dalam masa nyata dan secara berskala. Platform yang didorong oleh AI memanfaatkan data urus niaga masa nyata bersama-sama dengan profil pelanggan gabungan yang kaya untuk membina nilai sepanjang hayat pelanggan. MobiLytix™ membolehkan penyedia perkhidmatan memaksimumkan nilai setiap pelanggan dan saat-saat mikro interaksi mereka menggunakan analisis pembelajaran mesin canggih dan membuat keputusan masa nyata yang kontekstual.

Keywords: Computer/Electronics Telecommunications Telecommunications Carriers and Services Contracts Data Analytics


Bank terbesar di India, SBI melabur dalam firma pembayaran digital terkemuka, Cashfree

BANGALORE, India, 8 Jun 2021 /PRNewswire/ — Cashfree, syarikat teknologi perbankan dan pembayaran digital terkemuka di India, hari ini mengumumkan bahawa pemberi pinjaman terbesar di India, State Bank of India (SBI) telah melabur dalam organisasi tersebut. Langkah ini mengukuhkan visi bersama mereka dalam mempromosikan mod digital pembayaran.

Sebagai peneraju dalam inovasi pembayaran, Cashfree menyediakan platform penyelesaian pembayaran menyeluruh yang membolehkan lebih 100,000 perniagaan yang sedang berkembang di India dan di seluruh dunia menerima dan membayar secara dalam talian melalui penyepaduan tunggal.

Cashfree yang kini tersenarai dalam kalangan penyedia perkhidmatan pembayaran terkemuka di India, memproses urus niaga bernilai USD 20 bilion setiap tahun. Selain daripada India, produk Cashfree digunakan di lapan buah negara lain termasuk Amerika Syarikat, Kanada dan UAE.

“Kami teruja dengan kerjasama kami dengan pemberi pinjaman yang dipercayai dan terkemuka di negara ini iaitu SBI. Pelaburan daripada bank terbesar di India ini menunjukkan kepercayaannya terhadap inovasi Cashfree dan cara kami mengembangkan perniagaan pembayaran dengan pantas. Ini juga menyerlahkan peranan Cashfree dalam membina ekosistem pembayaran yang membolehkan cara paling cepat dan mudah untuk mengutip dan membuat pembayaran bagi perniagaan yang sedang berkembang. Ketika kami berusaha ke arah pendigitan ekonomi, kami kekal komited untuk membawa keseragaman, ketelusan dan mengurangkan masa pusing balik kepada transaksi digital di kalangan perniagaan India. Pelaburan ini amat sesuai dengan strategi pertumbuhan kami sambil kami terus menumpukan perhatian kepada pengalaman pelanggan dan inovasi produk,” kata Akash Sinha, Pengasas Bersama & Ketua Pegawai Eksekutif Cashfree.

Diinkubasi oleh perintis pembayaran PayPal, Cashfree disokong oleh Apis Partners, Smilegate dan Y Combinator. Cashfree digunakan oleh perniagaan yang di antaranya adalah seperti Zomato, Cred, Nykaa, Delhivery, Acko, Shell untuk pelbagai keperluan pembayaran perniagaan seperti kutipan pembayaran e-dagang, pembayaran vendor, penyelesaian pasaran dan lain-lain.

Cashfree ialah sebuah syarikat penyelesaian pembayaran dan perbankan API terkemuka. Ia menyediakan penyelesaian pembayaran lengkap yang membolehkan perniagaan di India mengutip dan membuat pembayaran melalui semua kaedah yang tersedia dengan penyepaduan yang mudah. Tawaran Cashfree merangkumi cara yang canggih dan mudah untuk menyepadukan get laluan pembayaran, penyelesaian pembayaran terpisah untuk pasaran, API pengesahan akaun bank dan Auto Collect — penyelesaian akaun maya untuk memadankan pembayaran masuk kepada pelanggan. Diasaskan oleh alumni IIT Hyderabad, Akash Sinha dan lulusan IIT Kharagpur, Reeju Datta, www.cashfree.com merupakan  antara penyedia perkhidmatan pembayaran  terkemuka  di India yang memproses urus niaga bernilai USD 20 bilion setiap tahun. Ia telah memanfaatkan teknologi untuk menerajui sektor pembayaran di India dan mempunyai bahagian pasaran melebihi 50% dalam kalangan pemproses pembayaran. Cashfree membolehkan lebih 1,00,000 perniagaan melakukan kutipan pembayaran, pembayaran vendor, pembayaran gaji, pembayaran balik pukal, pembayaran balik perbelanjaan, kesetiaan dan ganjaran. Selain daripada India, produk Cashfree digunakan di lapan buah negara lain termasuk Amerika Syarikat, Kanada dan UAE. Cashfree disokong oleh pelabur Silicon Valley iaitu Y Combinator, Apis Partners, State Bank of India (SBI) dan diinkubasi oleh PayPal.

Keywords:  Banking/Financial Service Computer/Electronics Internet Technology Telecommunications Financing agreements Financial Technology


[SAMSUNG GALAXY UNPACKED 2020] : Samsung Bakal Perkenal Samsung Galaxy S20 Pada 11 Februari Ini?

Acara tahunan yang dinantikan oleh semua pencinta gajet! Samsung Galaxy Unpacked 2020 bakal berlangsung pada 11 Februari 2020 di San Francisco! Pada acara ini, Samsung bakal memperkenalkan pelbagai peranti baharu keluaran mereka bagi membentuk pengalaman mudah alih lebih baik.

Ramai yang berspekulasi Samsung turut melancarkan peranti mercu terbaru mereka, Samsung Galaxy S20 pada acara tersebut. Memetik imej dan video acah dikongsi, ia memperlihat dua peranti misteri – berkemungkinan siri Galaxy S20 dan generasi peranti lipat Samsung yang seterusnya (berdasarkan rekaan segi empat sama). Apa agaknya kejutan untuk kali ini?


Ketirisan Kemas Kini Android 7.0 Nougat Versi Beta Untuk Huawei P9

Penerimaan kemas kini terbaru platform Android pada peranti Nexus bukanlah sesuatu yang asing kerana seperti yang kita ketahui, ia merupakan model yang diperkenalkan oleh Google sendiri. Tetapi nampaknya ketirisan kemas kini platform terbaru Android ini juga nampaknya sudah boleh dicuba, apabila ada di antara jenama telefon pintar yang menerima kemas kini tersebut dalam versi beta.

Baru-baru ini, pembangun dari forum Android paling popular iaitu XDA telah berjaya mendapatkan fail kemas kini OTA (Over The Air) yang dipercayai versi beta untuk Android 7.0 Nougat. Kemas kini itu dikatakan telah diperolehi melalui ketirisan daripada sumber yang tidak didedahkan.

Lebih menariknya, pemilik peranti Huawei P9 nampaknya sudah boleh mencuba kemas kini terbaru itu melalui perkongsian pautan fail OTA Android 7.0 Nougat yang tampil dengan versi EMUI-EVA-C900B040SP11-log. Penggunaan nama “EVA” ini jelas sekali merujuk kepada model Huawei P9. Selain pautan untuk memuat turun fail OTA, pembangun XDA itu juga turut berkongsi himpunan screenshot Huawei P9 yang dioperasikan oleh Android 7.0 Nougat dan juga klip video demonstrasi.

Muat turun fail OTA Android 7.0 Nougat versi Beta di sini


Bateri Menggunakan Aliran Cecair Sedang Dibangunkan, Membawa Pelbagai Manfaat

Sedikit informasi mengenai perkembangan teknologi di belakang tabir yang bakal merubah dan mencorak teknologi pada masa akan datang.

Cecair sudah lama digunakan sebagai sistem penyejukan di dalam ekosistem komponen elektrik seperti di dalam komputer, pelayan data dan banyak lagi. Aliran cecair sudah terbukti mampu menawarkan sistem penyejukan yang sangat efektif berbanding cara konvensional.

Para penyelidik di ETH Zurich dan IBM Research Zurich telah hadir dengan idea untuk menggunakan aliran cecair sebagai penjana kuasa di dalam peranti dan dalam pada masa yang sama menyejukkan peranti. Bateri jenis ini sebenarnya sudah pun digunakan pada skala industri, anda boleh melihat bateri jenis ini pada solar panel dan juga kincir angin di mana ia digunakan secara meluas untuk menyimpan kuasa.

Jika penyelidikan di ETH Zurich dan IBM Research Zurich berjaya menghasilkan unit bateri untuk peranti mudah alih menggunakan aliran cecair, mungkin bahaya akibat suhu melampau peranti dapat diselesaikan.


OPPO Malaysia Umum R15 Akan Hadir Tidak Lama Lagi Di Pasaran Tempatan?!

OPPO Malaysia hari ini berkongsi teaser mengenai peranti siri-R generasi baru yang bakal diperkenalkan di Malaysia tidak lama lagi. Peranti ini dikatakan mungkin dikeluarkan dengan kemasan warna baharu dengan sentuhan Karim Rashid, pereka industri terkemuka dunia.

OPPO R15 ini juga akan menggunakan perkakasan dalaman berspesifikasi lebih tinggi berbanding peranti OPPO yang berada di pasaran sekarang. Setakat ini, orang ramai lebih tertumpu pada model OPPO F7, sementara untuk R15 ia mungkin akan mengambil alih perhatian selepas ia dilancarkan kelak.

Tiada maklumat lanjut mengenai siri-R yang dikongsikan, tetapi kami jangka ia akan mendarat di Malaysia selewat-lewatnya bulan hadapan. Sebelum ini OPPO R9s dijual pada harga RM1,828, dan untuk versi akan datang ia kemungkinan tidak melebihi RM2 ribu.

Di luar negara, OPPO R15 dilengkapi skrin OLED 6.28-inci FHD+, pemproses Mediatek Helio P60 atau Snapdragon 660 dengan memori 6GB RAM serta 128GB luas storan. Sistem dwi kamera 16MP + 5MP akan dijana bateri sebesar 3,400mAh, selain dioperasikan Android 8.1 Oreo.